Gabongo sugegorriaren itzal luzea - Bidasoko Hitza : Bidasoko Hitza\nGabongo sugegorriaren itzal luzea\nGertatutakoak bertoko espezieei kalte egingo diezaielako beldur da Aranzadi. Sugeei "errespetua" eduki behar zaiela esan du, "beldurrik ez".\n‘Badira New Yorken eta Hondarribian bakarrik gertatzen diren gauzak’. Hala dio bertoko esaera batek. Ez dira asko izaten, urtean bizpahiru edo bakarrik. Joan den astean azkena: Gabongo sugegorri bat ikusi zuten Jaitzubiko paduretan, oso pozoitsua, bost zentimetroko letaginak zituena, elefante bat hiltzeko gaitasuna lukeena. New Yorken eta Hondarribian bakarrik gertatzen diren besteekin alderatuta, sugegorriarena fake new-a izan zen, asmatutako albistea.\nAlarma guztiak ostegun goizetik aurrera piztu ziren arren, Aranzadi Zientzia Elkarteak bezperatik zuen ustezko agerpenaren berri. Hala azaldu du Ion Garin elkarteko Herpetologia saileko kideak: “Ustezko begiztatzea asteartean izan zen [goizeko bederatziak aldera]. Salaketa biharamun goizean jarri zuten, eta guri asteazken arratsaldean abisatu ziguten. Bi dei jaso genituen, Hondarribiko Udalarena, bat, eta Gipuzkoako Basozainen Elkartekoa, bestea”. Eta alertan jarri ziren, “bagenekielako ez zela bertoko espeziea, eta oso pozoitsua zela”.\nGertakariaren eremura itzuli dira aste honetan Garin eta Ane Fernandez Arrieta lankidea. Haserre daude gezurrezko albisteak izan dituen ondorioengatik, eta beldur dira bertoko suge eta sugegorriengan negatiboki eragin dezakeelako. “Oso jazarriak daude, eta honek jende batek dien beldurra areagotu dezake”. Horretarako arrazoirik ez dagoela ziurtatu dute.\nIgor Garin eta Ane Fernandez Arrieta, ustezko agerpenaren gunean\nSalaketa jartzeko unean aurkezturiko argazkian azaltzen zen itzalari eta hostoei erreparatuta, Aranzadiko herpetologoek asteazkenetik bertatik uste zuten albistea ez zela egiazkoa, “susmoa genuen, baina ez ginen erabat ziur”. Horregatik, ikerketa abian zen bitartean, eta espeziearen arrisku maila kontuan izanik, bilaketan parte hartzea erabaki zuten. Asteazkenean bertan elkarteko kide bat hurbildu zen ingurua miatzera eta ostegunean beste bi batu ziren bilaketa lanetara. Ane Fernandez Arrietak azaldu duenez, miatzeaz gain, xafla berezi batzuen bidez ere egin zuten saiakera. “Fibrozementuzko xafla batzuk jartzen dira, egunez berotu egiten direnak eta gauez bero hori mantentzen dutenak. Sugeek beroa maite dutenez, xaflen azpian babestu izaten dira gauez”. Bertoko espezieekin egiten duten teknika da eta ez zuten oso argi espezie tropikal bat erakartzeko balioko ote zuen, baina, azken errekurtso bezala, xaflak jartzea erabaki zuten.\nBaina ostiral goizean ez zen Gabongo sugerik azaldu, bai, ordea, kazetariak, horietako batzuk ere urrutitik iritsitakoak. “Gure asmoa hamaiketan xaflak ikuskatzera sartzea zen, ordu horretatik aurrera hasten delako beroa, baina zortzietarako kazetariz beteta zegoen hau”.\nZigor «eredugarria» espero dute\nOstiral goizean berriro ireki zuten padurarako sarbidea. Bertan behera geratu ziren lanak, Ertzaintzaren eta Udaltzainen ikerketak gezurrezko albistea zela ondorioztatu zuenean. Aranzadiko kideak euren lanetara itzuli ziren, baita bilaketan lagundu zuten Gipuzkoako Basozainen Elkarteko langileak, udaltzainak eta ertzainak ere.\nHori da gertakarien kronologia, edo kontatu daitekeena behintzat. Gainontzekoa epaileak entzun beharko du zer neurri hartu erabaki aurretik. 40 urteko emakume bat dago inputatuta. Garinek uste du gertatutakoa larria dela, eta zer ezin den egin argi utzi behar dela: “Ez dakit isuna garrantzitsuena izan behar duen, baina eredua eman behar da, zeharkako kalte asko sortzen direlako”. Kalte horietako batzuk zenbatzeko zailak izan daitezke, baina adibide bat jarri du Fernandez Arrietak: “Egun horretan sutea piztu zen Ernio mendian, eta Gipuzkoako Basozainen parte bat hemen zegoen, sugegorriaren bila, eta ez han”.\nBesteak beste alarma soziala eragiteagatik epaituko dute inputatuta dagoen pertsona. Kazetariek alarma hori pizten lagundu ote duten baieztatu gabe, gertakaria lantzeko komunikabide batzuen moduagatik oso kritiko azaldu dira bi herpetologoak, herritarrek sugeak ikusteko modua aldatu dezaketelako. “Kazetariek eragin dezakete argi eta garbi —iritzi du Fernandez Arrietak—. Eragin dezakete albisteak ematen dituzten moduaren arabera, modu sentsazionalistan jokatzen badute, sugeen itxura okertu dezaketelako”. Halaber, ostiral goizean paduretan bertan azaldu ziren kazetarien galderekin kexu azaldu da Garin: “Galdera guztiak zentzu berean zihoazen, nolako letaginak zituen, munduko pozoitsuena ote zen, ahalik eta tamaina handiena izatea bilatu dute, esaten bagenien metro batekoa zela, ia bi metrora luzatzen zuten…”.\nIkusteko dago horrek zein kalte egiten dien bertoko espezieei, baina Garinek zalantza du kasu honetan informazioa behar bezala bideratu ote den: “Ez dakigu sugeekin dagoen beldur horiek baretu ditugun eta dimentsioan jarri, ez dakit zein puntutaraino kasu honek kalte egingo dion sugeen inguruko uste okerra gezurtatzeko abian dugun sentsibilizazio kanpainei”. Izan ere, Euskal Herriko sugeek duten arazo handiena gizakiaren bidegabeko beldurra da: “Urtero suge asko hiltzen ditugu, beldur diegulako”. Beraien hitzetan, sugeei errespetua eduki behar zaie, bakean utzi behar zaie, eta ez ukitzen saiatu. “Beldurrik ez, baina errespetua bai”.\nLau haizeetara horrela zabaldu bazen ere, azkenean ez zen Gabongo sugegorririk Jaitzubian. Baina, ‘egon al zitekeen?’ Galdera hori ere bolo-bolo entzun da egunotan. Aranzadi Zientzia Elkarteko Herpetologia saileko kideen arabera “zeinek eta zein animalia dauzkan” gehiago kontrolatu beharko litzateke. Garinek merkatu legala eta ilegala bereizi ditu: “Horrelako espezieak legalki edukitzeko oztopo asko dago. Horregatik, legalki suge arriskutsuak dituztenak gehienbat dibulgaziorako guneak izaten dira”. Baina Interneten denetarik aurkitu daitekeela nabarmendu du: “Ez dakigu zein puntutaraino dagoen hedatuta, baina egon badago. Espezie askoren Interneteko salmenta ikaragarria da, bertako espezieak ere saltzen dira kasu askotan. Eta hori ez da ikertzen”.\nOrain urte eta erdi inguru Madrilen gertaturiko kasu baten berri eman du herpetologoak: “Pertsona batek etxean kriskitin-suge mota bat zuen, ilegalki lortutakoa. Jaten ematerakoan koska egin zion, eta ospitalera joan zen parke batean krotalo batek koska egin ziola esanez. Noski, besteak harritu egin ziren, sugea krotalo bat zela zekielako. Polizia bere etxera gerturatu zenean ilegalki lortutako sugea aurkitu zuen bertan”.\nHorrelakoak izan badirelako, eta arriskutsuak izan ala ez, animaliak edukitzearen inguruan eztabaidatu behar dela uste du Garinek: “Bioaniztasunak duen mehatxu handienetako bat kanpoko espezien barneratzea da. Eta ez horretan bakarrik, ekonomian, zebra muskuiluaren kasuan adibidez, eta osasunean ere kalte egin dezakete kanpotik barneratutako espezieek”.\nGarin bat dator elkartekidearekin, eta gaineratu du maskotak ez direla kapritxo bat. “Maskoten inguruan jendeak argi eduki behar du ezin dela kapritxo bat izan, bizitza osorako zerbait da. Arrainak, dortokak edo bestelako animaliak dauzkagunean, jakin hil artekoa dela. Hori eskatu behar zaio jendeari, horretaz jabetu daitezen”. Eta eskaera egin du, damutuz edo maskotaz nekatuz gero, sekula ez dela animalia naturan libre utzi behar, ezta ustez arriskutsuak ez direnak ere: “Aldundira deitu, basozainek jasotzen dituzte”.\nEuskal Herrian 11 daude, Oarso Bidasoan zazpi\nSei suge eta sugegorri bat aurkitu daitezke eskualdean. Kantauriko sugegorria da pozoitsua den bakarra baina, sugeak bezala, ez da erasokorra eta oso zaila da hozka egitea.\nSuge gorbataduna (arg: Manuel Ocen)\nSuge berde horia (arg: Manuel Ocen)\nKantauriko sugegorria (arg: Manuel Ocen)\nEskulapio sugea (arg: Manuel Ocen)\nSuge biperakara (arg: Manuel Ocen)\nHegoaldeko suge leuna (arg: Manuel Ocen)\nZazpi dira Bidasoan eta Oarsoaldean aurkitu ditzakegun suge eta sugegorriak. Sugegorri bakarra da, Kantauriko sugegorria (Vipera seoanei). Eta sei suge: Suge gorbataduna (Natrix astreptophora), suge biperakara (Natrix maura), iparraldeko suge leuna (Coronella austriaca), hegoaldeko suge leuna (Coronella girondica), Eskulapio sugea (Zamenis longissimus) eta suge berde-horia (Hierophis viridiflavus).\nSugeak ez bezala, sugegorria bai da pozoitsua. Horregatik, inportantea da sugeak eta sugegorriak bereizten jakitea. Fernandez Arrietak alde handienak zerrendatu ditu: “Sugegorriek begi-nini bertikala dute, burua nabarmen hiruki formakoa, eta gorputza potoloa eta buztan laburrekoa. Sugeak, lirainagoak dira, eta buztan luzekoak”.\nTamainak garrantzia du: metro batetik pasatzen diren guztiak sugeak dira; Kantauriko sugegorriak metro erdia har dezake, “55 zentimetro gehienez”, zehaztu du Garinek.\nZazpi espezieetatik ez da galtzeko arriskuan dagoenik, baina badira bi EAEko katalogoan interes bereziko gisa agertzen direnak, Eskulapio sugea eta berde-horia. “Berde-horia EAEn bakarrik Irungo Aldabe mendian dago —nabarmendu du Garinek—. Eskulapio sugeak [farmazietako ikurretakoa] basoak gustuko ditu eta suge hau ikusteko leku aproposak dira bai Mendizorrotz, bai Jaizkibel”.\nTelebistari kasu gutxi\nEskualdeko sugeak eta sugegorriak ez dira oldarkorrak, are gutxiago, gizakiarekin beldurtzen dira. “Ezkutuan egon, eta azkar ihes egin, hori da beraien teknika”. Hori horrela, zaila da eskualdeko suge ala sugegorri batek hozka egitea, baina gertatu daiteke, “erasotuak sentitzen badira”. Kasu horretan, inportantea da jakitea zer egin eta zer ez (ikusi beheko koadroa). Garinek bi lerrotan laburtu du: “Egin behar dena osasun zentrora joatea da, eta egin behar ez dena, Frank de la Junglak egiten duena”.\nAranzadiko bi herpetologoek gaineratu dutenez, ez da batere erraza suge bat ikustea. Horregatik, gomendio bat luzatu dute: «Ikusiz gero, gozatu momentuaz, eta denbora izanez gero, saiatu argazkia ateratzen eta espeziea bereizten».\nHozkada baten aurrean\nLasaitu. Taupada bizkorrak izan ezkero pozoia errazago hedatzen da. Hozkatu duen espeziea sugea bada (eta ez sugegorria), zauria ura eta xaboiaren garbitzea aski litzake.\nEskuan izan bada, inmobilizatu. Hozkada jaso duen gorputz atala eskua bada immobilizatu, besoa tokan jarriz.\nOsasun zentrora joan. Ahalik eta lasterren baina korrika egin gabe, taupadak ez areagotzeko.\nSugea harrapatu. Berriz ere hozka egin dezake. Espeziea zein den ezagutzea ez da garrantzitsua, Euskal Herriko sugegorrien hozkadak artatzeko ez baita antidotorik behar.\nZaurian mozketa egin edo zurrupatu. Pozoia hedatu eta kalteak areagotu daitezke.\nTorniketea egin. Gorputz atala gangrenatu liteke.\nProduktu estimulatzaileak hartu. Kafea, alkoholdun edariak edota medikamentuak.\nIzotza jarri. Tegumentuen suntsipena laguntzen du.\nErlazionatutako edukiaGabongo sugegorria? Bai zera!Oso arriskutsua den suge baten bila ari dira Jaitzubian


Heziketa, segurtasuna eta ikuskizuna Beasaingo Motor Asteburuan - Beasaingo Udala\nHeziketa, segurtasuna eta ikuskizuna Beasaingo Motor Asteburuan\nArgitaratua: 11 Abendua 2018\nAsmo nagusia motorraren arlo guztiez jendea gozaraztea da, ikuskizuna eta abiaduraz haratago badago kirol honek eskaini ditzakeen beste balio batzuk, eta horiek jakitera ematea garrantzitsua da Udalarentzat\n“Iazko ekitaldiaren arrakasta ikusita, Udalak bigarren edizio honetarako babesa eta laguntza ematea erabaki du. Alde batetik elkarteak erakutsitako antolakuntza mailagatik, bai segurtasunean eta bai zorroztasun eta kalitatean eta bestetik landu duen egitaraua hobekuntza nabarmenekin osatu dutelako”.\nHitz hauekin definitu zuen Elena Ruiz kirol zinegotziak Beasaingo II. Motor Asteburua. Aurkezpenean udal ordezkariaz gain, antolakuntzako Iñigo Arrizabalaga eta Ibon Arregi eta Gipuzkoako Motor Federazioko Iñigo Cuesta egon ziren.\nEkitaldi honen asmo nagusia motorraren arlo guztiez jendea gozaraztea da. Ikuskizuna eta abiaduraz haratago badagoelako kirol honek eskaini ditzakeen beste balio batzuk, eta horiek jakitera ematea garrantzitsua da; gidaritza eta segurtasun heziketa, formazioa eta kirol honetako pilotu profesionalek bereziki gazteei eman ditzaketen aholku eta bizipenak.\nArlo honi garrantzi berezia eman nahi izan dio Udalak, hezkuntzaren aldetik errepidean arretaz eta gehiegikeriarik gabe segurtasunez eta kontzientziaz gidatu behar da eta. Ibilgailuek gure egunerokoan duten eragina bistakoa da eta zuhurtziaz eta arretaz gidatzea ezinbestekoa da gehiegikeriatan erori gabe. Azpimarratzekoa da ekitaldi guztiak doan izango direla bertaratzen diren pertsona guztientzat.\nAlbert Llovera pilotuaren hitzaldia\nBeasaina etorriko diren pilotu eta protagonistek ekarpen ugari egingo dituzte. Aipagarriena Albert Llovera rallyetako pilotuaren presentzia izango da. 18 urte zituela eski istripu larri baten ondorioz gurpildun aulki batean mugitzen da baino hori ez da oztopo izan berarentzat eta munduko rally txapelketa nagusienetan lehiatzen da. Bere borroka eta bizitzaren kontakizuna bi hitzaldietan azalduko du; abenduaren 14an institutuko ikasleei eskainiko diena goizeko 11:00etan eta larunbatean abenduaren 15ean 19:00etan publikoari irekia. Biak Usurbe antzokian izango dira.\nErauskingo V. Auto Igoera\nMotorraren munduak eskaintzen duen arlo ludiko, hezitzailea eta aisiari zuzendutakoaz gain ikuskizunerako tartea izango da Erauskingo auto igoerarekin. Asteburu osorako antolatu den egitaraua denok asetuko dituela iruditzen zaigu, aipatu zuen Ibon Arregi antolatzaileak. Baina horretaz gain egitarau borobila osatu dute antolatzaileek eta adin guztietako beasaindarrak eta kanpotarrak gonbidatu dituzte Beasaina.\nGernika pasealekuko frontoian: haurrentzako bide heziketa ikastaroa kart elektrikoekin. Jolaserako Scalextrikc erraldoia eta Moto elektrikoak egongo dira.\nGipuzkoa plazan: Segurtasunez gidatzeko ikastaroak, lehen sorospenen ikastaroa eta iraultze simulagailua. Guztia doan.\nLoinazko San Martin plazan: ibilgailu klasikoen erakusketa egun osoan.\nUsurbe antzokian: Albert Lloveraren hitzaldia 19:00etan.\nBideluze plaza: Trial ikuskizuna 20:30tan\nErauskin plaza eta Gernika pasealekuan: Erauskingo V. Auto igoera\nLoinazko San Martin plazan: ibilgailu klasikoen erakusketa goizean.\nBeasaindik kanpo datozenei Bernedoeneako aparkalekua erabiltzeko gomendioa luzatzen du Udalak.


Julio Calle, AGAF Ukituen eta Senideen Glaukomaren Elkarteko lehendakaria. | Consumer\nJulio Calle, AGAF Ukituen eta Senideen Glaukomaren Elkarteko lehendakaria.\nEspainian 900.000 pertsonak baino gehiagok dute glaukoma eta erdiek ez dakite\nGlaukoma, “ikusmenaren lapur isila”, begi barneko gaixotasuna da, eta pazienteak ezer nabaritu gabe garatzen da. Horregatik, Espainian ukitutakoen ia erdiek, 900.000 inguruk, ez dute ezagutzen. Hori detektatzeko, funtsezkoa da oftalmologoarengana erregulartasunez joatea, adinaren eta hura garatzeko arrisku-talde batekoa den ala ez kontuan hartuta. “Ez utzi glaukomak zure bizitza ilundu dezan” kanpaina Glaukomaren Elkarteak (AGAF) jarri du abian, eta berriki aurkeztu da Glaukomaren Nazioarteko Eguna dela eta. Kanpaina horren bidez, gaixotasun horren detekzio goiztiarrak duen garrantziaz sentsibilizatu nahi da; izan ere, sintomak garatzen direnean oso aurreratuta dago, eta gaixoei ematen zaien arreta hobetu nahi da. Hala adierazi du Julio Calle AGAFeko lehendakariak elkarrizketa honetan.\nGLAUKOMA DUTEN PAZIENTEAK\nGlaukomaren eraginpean daudenek Administrazioari eskatzen diote “behar bezala zainduta egon behar dutela osasunaren ikuspegitik, eta behar diren baliabide teknikoetarako laguntza izan behar dutela; izan ere, ikusmen urriagatik hain ezinduak diren pertsonak ezin dira mugitu. Ukituek behar diren baliabide teknikoak jaso beharko lituzkete, gainerako gizabanakoen baldintza beretan, Europako Batzordeak jasotzen duen bezala”, azaldu du Julio Callejak, ukituen izenean.\nGaur egun zintzilik dagoen beste irakasgai bat glaukoma gaixotasun kronikotzat hartzea da, bereziki sortzetiko glaukomatzat, haurrei eragiten diena eta Osasun Sistema Nazionalean behar adina definituta ez dagoena. Horiek ere sostengu teknikoak izan beharko lituzkete beren gizarte ingurunean garatzeko, eta lanpostuen moldagarritasuna bermatu beharko lukete. Paziente horien beharren zati bat duela gutxi zabaldutako glaukomari buruzko manifestu batean jaso da.\nikuspegi itsutasun ojos-eu


Aroeirako gizakia, berdina eta berezia - Elhuyar Aldizkaria\nHasiera » Albisteak » Aroeirako gizakia, berdina eta berezia\nAroeirako gizakia, berdina eta berezia\n400.000 urte inguruko garezur bat aurkitu dute Aroeirako haitzuloan (Portugal). Lisboako Unibertsitateko arkeologoek zuzendutako nazioarteko talde batek berreskuratu eta aztertu du garezurra, eta, adierazi dutenez, Europan mendebaldeen aurkitutako atxeliar kulturako fosil zaharrena da. Izan ere, garezurraren inguruan aztarna asko daude, tartean, atxeliar kulturako harrizko tresnak eta animalia hezurrak.\nAroerako garezurra ateratzeko prozesua. Arg. Joan Daura et al/PNAS\nArkeologoak 1987tik ari dira lanean Aroeirako aztarnategian. Garai askotako fosilak aurkitu izan dituzte, tartean, Atapuercako Hezurren Osinekoen garaiko hortz pare bat, eta, 2014an, arrokan sartuta, garezur bat aurkitu zuten. Ordutik aztertzen aritu dira, eta orain argitaratu dituzte ikerketaren emaitzak, PNAS aldizkarian.\nArtikuluan zehaztu dutenez, 390-436 mila urte dituela kalkulatu dute, uranio/torioaren teknika erabilita. Hortaz, Erdi Pleistozenoan kokatu dute; arkeologoen arabera, Europako giza eboluzioa ulertzeko garai interesgarrienekoa da hori, bat egiten baitute neandertal zaharrenen fosilek eta atxeliar kulturako tresnek.\nAtxeliar kultura Afrikan sortu zen duela milioi bat urte. Europan, berriz, ez dago kultura horretako tresnen arrastorik duela 500.000 urtera arte. Horregatik da hain garrantzitsua garai hartako tresnak eta giza fosilak leku berean agertu izana. Aroeirako kasuan, hain mendebaldean agertzeak esanahi berezia du ikertzaileentzat: haien ustez, horrek agerian uzten du kultura hori azkar hedatu zela Europan. Gainera, harrizko tresnak ez ezik, animalia-hezurrak ere aurkitu dituzte, eta haietako batzuk erreta daude. Hortik ondorioztatu dute sua menderatzen zutela.\nAztarnategian topatutako harrizko tresnak, atxeliar kulturakoak. Arg. Joan Daura et al/PNAS\nAtxeliar kulturako tresnak eta suaren erabileraren aztarnak garai horretako beste aztarnategi batzuetan ere agertu izan dira, adibidez, Atapuercan. Garezurraren azterketak, ordea, erakutsi du Aroeirako gizakia hura ez zela Atapuercakoaren berdin-berdina. Zehaztu dutenez, orbiten gaineko arkuak elkartuta ditu, neandertal zaharrenek bezala. Adibidez, Atapuercan, Dolina Handia aztarnategiko banako batek ere halaxe zituen. Aldiz, garai bereko beste aztarnategi batzuetako garezurrek bereiziak dituzte.\nGarezurraren beste ezaugarri guztiak ere horrela azaldu dituzte artikuluan: nolakoak diren deskribatu, eta beste fosil batzuekin alderatu, ez bakarrik garai berekoekin, baita Homo erectus-arekin ere, esaterako. Eta ondorio honetara iritsi dira: Erdi Pleistozenoan Europan bizi ziren gizakiak morfologikoki desberdinagoak ziren haien artean, gaur egun gure artean baino. Baina, aldi berean, kultura azkar hedatzen zen kontinentean zehar. Horregatik da hain interesgarria Aroeirako fosila; eboluzioaren garai hura ulertzen laguntzen duelako.


Banco Sabadell enpresak orain arteko segurtasun-teknologiarik berriena erabili du, eta transakzioen konfidentzialtasuna bermatzeko zenbait neurri osagarri hartu ditu. Xede horietarako, erabiltzaileak honako baldintza hauek bete behar ditu:\nOrokorrean: erabiltzaileak erabili beharko ditu webgunean "sistemaren eskakizunak" atalean unean-unean zehazten diren gailuak eta elementuak, bai eta, halaber, segurtasuna dela-eta, nabigatzaile-bertsiorik berrienak ere. Berariaz ohartarazten zaio erabiltzaileari ez duela ordenagailua utzi behar Bankuaren webgunean eragiketaren bat egiten ari dela.\nBanco de Sabadell, S.A.-k beretzat gordetzen du egokitzat jotzen dituen segurtasuneko arau eta neurri guztiak hartzeko eskubidea, zerbitzuaren erabilera ona eta konfidentzialtasuna bermatze aldera. Erabiltzaileak baimena ematen dio Banco de Sabadell, S.A.-ri ez betetzeko jasotako eskaerak eta aginduak, erabiltzailearen identifikazioa zuzena ez bada edo Bankuak aginduak bidaltzen ari den pertsonaren identitateari buruz zentzuzko zalantzak baditu.\nErabiltzaileak baimen ezeztaezina ematen dio Banco de Sabadell, S.A.-ri erregistratzeko eta gordetzeko webgunearen bidez egiten diren komunikazio eta transakzio guztiak.\nGauza jakina da birus informatikoek ordenagailuak kutsa ditzaketela. Birus horiek diskoetatik eta disketeetatik sar daitezke ordenagailuan, edo Interneten nabigatzen garenean. Erabiltzaileak birus-detektagailua instalatu behar du bere ordenagailuan, eta ordenagailua pizten den bakoitzean exekuta dadin programatu. Gainera, ordenagailuko fitxategien segurtasun-kopia egingo du (backup-a) aldian-aldian.\nBanco de Sabadell, S.A.-k ez du ez bermatzen ez kontrolatzen birusik edo beste elementurik ez dagoela webgunearen bidez hirugarrenek ematen dituzten zerbitzuetan (fitxategiak, posta, dokumentu elektronikoak, eta.).\nHalaber, ez du bermatzen erabiltzailearen sistema informatikoan ez dela gorabeherarik edo akatsik gertatutako webgunearen bidez hirugarrenen batek transmititutako birus informatiko edo elementu gaizto baten ondorioz. Eta halakorik gertatzen bada, Bankuak ez du horren erantzukizunik hartuko. Web-orri ezezagunetan sartzean, erabiltzaileak zuhur jokatu behar du; batik bat, saretik fitxategiak eta programak behera kargatzeko gonbit egiten diotenean. Birusak ordenagailuari berari edo hartan gordetako informazioari kalte egiteko sortutako programak baino ez dira. Erabiltzaileak ez du jatorri ezezaguneko programarik instalatuko ordenagailuan.\nBS Online: BS Online zerbitzuaren bezeroak diren erabiltzaileek neurri osagarriak hartu behar dituzte, zerbitzu horretan sartzeko identifikazio pertsonaleko elementuak behar bezala jagoteko.\nGainera, berehala joko dute zerbitzua eteteko edo blokeatzeko sistemetara, elementu horietako bat galduz gero. Halaber, gomendatzen da identifikazio-elementu horiek ez idaztea edo erabiltzea leku publikoetan, ez eta hirugarrenek komunikazioak kontrolatzeko edo gakoak ikusteko aukera ematen duten lekuetan ere.\nGainera, erabiltzaileek ez dituzte zenbaki sekretua eta sarbide-kodeak idatziko berekin eramaten dituzten dokumentuetan edo objektuetan, eta idaztekoetan, ez dituzte identifikazio digitaleko txartelen ondoan eramango. Gainera, espresuki ohartzen zaie, gakoak aukeratzen edo aldatzen badituzte, ez dutela aukeratu behar beren datu pertsonalekin lotutako zenbakirik, erraz asmatu edo aurreikus baitaiteke (jaiotze-data, telefono-zenbakia eta antzekoak).


Edizio kritikoaren iturriak: AEN\nIturriaren izena: Aza eta nahaste\nArgitalpen-datuak: Eskuizkribuen sorta, 18 orri\nIturriaren urtea: 1985-1989\nKanpo-deskripzioa: I. Paper-sorta: 21 orri ( 29 x 18 cm) II. Orri gehienak alde batetik bakarrik daude idatzita. Orri bakoitzean olerki bana, txukun idatzita - 7.enean bi olerki txiki-. Geure aldetik zenbakitu ditugu idatzitako orrialdeak (20).\nEdukia: 19 olerki dira. Horietako 18 Ahotsik behartu gabe liburuan sartu zituen, azken atalean (126-156 orrialdeetan). "Ametsen bidez ibili" hasten dena, berriz, ez zuen ABG liburuan sartu. Sorta honetakoren batzuk badaude argitaratuta beste nonbait ere: Serta (1); eta autorea hil ondoren, Zurgai (1), Elorri loratua CDan (1), Kaierak (1). AOB-n ere badaude bi, eskuz idatziak, gero sorta honetan sartu zituenak, berriro eskuz kopiatuz, jakina. Dena dela AGB liburuko atalean argitaraturiko denak ez daude AEN sortan (adib. "Agur zuri, odol-emaile" olerkia) eta bere artxiboko eskuzko paperetatik zuzenean makinara pasa zuen nonbait, editorialaren eskuetan jartzeko. Bestalde, bada baita ere AEN-ko olerkiren bat ABG liburuan beste nonbait sartutakorik (adibidez, "Tonto izenez naute" (ABG, 88. or.).\nDatazioa: ABG-ko azken atalaren tituluaren azpian ipintzen ditu ataleko olerkien urteak: 1985-l989. Beraz, autoreari jaramon eginez, tarte horretakoak izan beharko genituzke AEN sortakoak ere, nahiz eta liburua bera 1997an zuten argitaratu. Baina ABGZ karpetan -inprimategirako kopian alegia- olerki guztiei data jarri zien autoreak azpian, hilabetea eta guzti. "Aza eta Nahaste" atalekoak gehien-gehienak 1989koak dira (20), 4 1988koak dira, bat 1987koa eta bat 1986koa. Beraz, sortako bakoitzari bere idazte-datatzat autoreak ipinitakoa eman diogu. "Tonto izenez naute" olerkia, ordea ez zuen ABG liburuan argitaratu; horregatik 1985-1989 data eman diogu horri, bestelako argibiderik ezean.\nLekukotasunak: "Aza eta nahaste" sortakoak ere garai horretakoak dira, gutxi gora-behera. Atal honetan, berriz, askotariko poemak doaz. Beste izenburu batek bilduko zituenik ez zegoen eta halaxe eman diot izena sorta honi." (Bitoriano Gandiaga, "Poesiak ederra izan eta atsegina eragin behar du", Miel Anjel Elustondok egindako elkarrizketa (Argia, 1997ko azaroaren 30ekoa, 24. or.).\nBestelako oharrak: Badirudi poetaren ekitaldi berekoak izan daitezkeela sorta honetako olerkiak, eskuzko idazkerari eta erabilitako paperari begiratuz: idatzi aurretik eta ondoren sorta bezala eratu zuen berak, nahiz eta gero ez juxtu horrela argitaratu. Dena dela, ez dirudi ABG libururako egin zuenik sorta hau, nahiz eta titulu bera eman horko azken atalari. Izan ere, sorta honetan badaude liburuko atalean ez daudenak, eta, alderantziz, liburuko atalelan badaude, sorta honetan ez daudenak.


Donostia 2016, hautagaitzaren aurkezpena — Eibar.ORG | Eibarko peoria\nHemen zaude: Hasiera / Blogak / Harrikadak / Donostia 2016, hautagaitzaren aurkezpena\nDonostia 2016, hautagaitzaren aurkezpena\nMikel Iturria 2008/05/31 17:20\nOlinpiadak? Ez. Europako Kulturaren Hiriburu izateko kanpainaren aurkezpena egin zen ostiral iluntzean Victoria Eugenian.\nGipuzkoako bi periodikoetan dituzue kronikak; bata, Mitxel Ezquiaga jaunarena; bestea, Itxaso Millan anderearena.\nBertan irakurriko duzue Chillidatarrek eginiko logoa duela Donostia 2016 edo San Sebastián 2016 hautagaitzak, Odón Elorzak hitz egin zuela euskaraz eta gazteleraz, Donostiako Orfeioa aritu zela kantuan, Luisa Etxenikek irakurri zuela testu bat gazteleraz, Harkaitz Canok beste bat euskaraz, Markel Olano elebitan aritu zela, Morgan Creativos ekoiztetxeak egin duela bideoa. Eta abar.\nNik, berriz, Harkaitz Canok irakurritako testuarekin utziko zaituztet. Asko gustatu zitzaidalako. Bereak dira egile eskubideak, beraz.\nGustatzen zait antzokiaren ideia. Litekeena da aldian-aldian ikusten dugun antzezlana gustuko ez izatea, aktoreak nahikoa onak ez direla edo antzezlana eskasa dela iriztea. Orduan distraitu egiten gara, ondoan daukagunarekin xuxurlaka hizketan hasten gara, lokartutako zango txinurrituei zaplaka. Antzokiko gure besaulkian eserita gaudela, gertatu ohi da inguruan norbait ziplo lo geratu izana ere, zurrungaka, edota sillako besoan duen ukondoak gu gogaitzea. Munduaren lagina da antzokia. Teatroek badute burezurren antza: bi hemisferio dituzte, publikoari dagokiona bata, eszenatokia bestea. Batak bestea elikatu ezean, ordea, ez dago antzokirik batere, ez dago bururik batere. Bi hemisferio horien tamaina ere aldatu egin da denborarekin: eszenatokia eta butaken patioa ez dira gaur hain garbi bereizten, bietan handiena eta aktiboena zein den ez dakigu ziur. Denok aktore bihurtu ote gara, honenbestez?\nAntzoki iluna da gure burua ere, kobazulo bat. Ez gara bakarra hor barruan, jende asko baizik. Batzuek sentitzen duten bitartean, besteek pentsatu egiten dute, eta alderantziz. Hor dago oroitzapenen korua. Denok dugu buruan apuntadore bana, testua ahazten zaigunerako, denok dugu zentsorea, saboteatzailea, edota tramoista taldea, teloien edota beloen sokak menperatzen dituena, geure burua noiz agertu eta noiz ezkutatu erabakitzen duena; batzuetan ezustean teloia altxatu eta jendearen aurrean ustekabean biluzik agertzea ere suertatzen zaigun arren... Asko gara buru bakarraren barruan eta ona da elkarren berri izatea. Osterantzean, teatro hutsa garezur mortu bilakatzen da: "Izan edo ez izan?"; "Ez izan".\nAsko hitz egiten da aurrerabideaz, baina gutxi albora egiteak dituen abantailez. Eta kulturaren funtzioa, beharbada, alboan dago eta ez aurrean: ez litzateke txarra noizean behin, xakeko zaldia bezala, aldi berean aurrera eta albo batera mugitzeko gaitasuna izatea. Eta batzuetan, aurrera baino gehiago albo batera, izkinara, ertzera (baina ez zokora). Axedrezeko zaldiaren gaitasuna eman behar liguke kulturak.\nZer da baina, askotan ahoa betetzen digun delako kultura hori? Kaosa argiago ikusteko gaitasuna? Plazera besterik ez, plazererako bidea erraztu eta plazera ematen duena? Gure destinoaren kodea deskodetzeko era bat? Sineskeria estetikoak? Agian arrazoi zuen Roberto Bolañok, eta kultura flotadore bat besterik ez da. Ez da hain gutxi ere.\n30.000 edo 50.000 gen inguru ditu gure ADNak. Gen bakoitza informazio unitate bat dela kontutan hartuta, ez gintuzke harritu behar kopuru hori -gutxi asko- gure hizkuntzako hitzen kopuruarekin bat etortzeak. Gure buruan ditugun hitzen kopuruarekin bat etortzeak. Kanpoa barruan dago eta barrua kanpoan. Kultura gu gara, batzuetan enteratzen ez garen arren: ogia erosi eta diskoak trukatzea, pianoa jo eta lagunaren garagardoa ordaintzeagatik lehiatzea, telefonorik ez zen garaiko literaturaz mintzatzea telefonoz, filmetako protagonisten ahotik ikasitako esaldiak txantxetan edo serio elkarri esatea; eta, batez ere, gabardina gure aulkian ahaztuta utzi dugun aitzakiarekin antzokitik azkar-azkar atera ondoren antzokira itzultzea atzera, jendearekin igurtziz eta estropezu eginez, estropezu eginez eta igurtziz, horrela besteek zer dioten entzuteko, korrontearen kontra doan izokina bezala mugituz butaketako jendearen artean, edo are hobeto, aurrerantz eta alborantz mugituz, xakeko zaldia bezala, norbere buruan, denon antzokian, gure hirian.\netiketak: donostia, markel_olano, harkaitz_cano, kultura, morgan_creativos, donostia2016, odón_elorza, chillida, sansebastian2016, luisa_etxenike\nBeharbada deialdia bidali ziguten, eta, lehen esan dudan bezala, zibernetikaren labirintoan galdu zitzaigun, edo eskapatu auskalo nora. Bego horretan. Ez da hori inportanteena auzi honetan. Kontua da nik neuk pertsonalki (ez naiz ez BERRIAren eta ez beste ezer edo inoren izenean ari) ez dudala batere konfiantzarik honelako muntaketa politiko-publizitario-finantziero turistifikatzaile neokapitalista arranditsuetan; kontua da urtikaria asaldagarria eragiten didala, ia-ia beti, politikariak kulturaz (eta mestizajeaz, eta aniztasunaz, eta interkulturalitateaz) mintzatzen entzuteak (eta politikarien artean txapeldun bat izendatzekotan Iñaki Azkuna hautatuko nuke, eredu eta ispilu bikaina bere zintzotasun jatorrean). Ez dakit nor izan zen, baina norbaitek parekatu eta ahaidetu egin ditu AHTa eta Guggenheim; uste dut arrazoi osoa duela, eta Donostiaren kultur hiriburutza egitasmo hau –nahi bezain berde egonagatik ere–, zaku berean kokatzen dute hasieratik nire aurrejuzkuek. Beharbada oker nago, akaso gaitz bat da nirea, apika gaixorik nago; sendatu nahi nauenik bada, ez du lan erraza izango. Eskertuko diot ahalegina, benetan.\nZein da aurten Europako hiriburu kulturala? Gutxik jakingo dute erantzuna. Zein izan zen iaz? Ia inork. Era orain dela hiru urte?... Ba hori. Baina aitzakiarekin, kultura flotadore bat dela entzun genion Harkaitz Canori. Eta horrek, eta Canoren diskurtso guztiak, edukiagatik eta irakurtzeko eragatik (horretan maisu da Harkaitz), zentzua eman zion ostiraleko ekitaldiari. Hortik kanpo, bideo txukun batzuez gain...\nHautagaitza honi buruz ez dakit tutik ere, zeren eta ostiralean ez zuten pulamentuzko ezer esan (horregatik nioen goian berde dagoela).\nUlertzen dut zure postura eta ni ere ez naiz oso urruti ibiliko. Gaur arratsaldean, Cacereseko pabiloiaren irudi batzuk ikusi ditut (Gipuzkoa Basket-en partida ikusten ari nintzela) eta Cáceres 2016 irakurri dut kantxatik kanpo jartzen dituzten panel elektronikoetan. Estatuko bigarren mailako hainbat hiri ari dira lasterketa honetan borrokan, baita Valentzia ere (oker ez banago).\nGuggenheim eta AHTren arteko lotura ez da ilogikoa, ez. Badut Bartzelonako lagun bat dioena Kataluniako hiri horretako zenbait espaloi berriren neurriak ikusita, tankeak sartzeko modukoak direla. Bere teoriaren arabera, horretan ere pentsatu omen zuten. Ez dakit. Agian arrazoia izango du nire lagunak.\nBesarkada bat, JL.\nDonostian bizi naizen arren, hautagaitzaren kontu hau mila miliatara dudala sentitzen dut, arrotza zait erabat. Eta kontu horren hariak mugitzen dituztenek ere halaxe uste dut sentitzen nautela ni, urrun eta arrotz. Eta ni bezala beste asko. Ondo diozu, Mikel: "Gipuzkoako bi peridikoetan dituzue kronikak". Oker ez banago (egungo e-mail bonbardaketekin zaila izaten da horrelako gauzak erabat ziurtatzea, ezin baita posta guztia zehaztasun osoz miatu) BERRIAra ez da inolako deialdi edo txostenik iritsi, eta dakigun guztia Gipuzkoako bi egunkari horien bidez dakigu. Egunkari horiek seguru kontu honen sukaldean daudela bitrozeramikaren kontroletaraino; tira, horietako bat bai behintzat, alajaina! Eta ez zait iruditzen, daramagun martxari erreparatuta, 2016an kontuak oso diferente izango direnik gure hemen hauetan.\nUste dut pertsona gutxik dutela honen berri oraindik. Ostiralean hitz ponpoxoak, irudia eta bideoa aurkeztu zuten bakarrik. Webgunean adierazpen instituzionala dago. Kitto.\nDena den, arraroa egiten zait ez jasotzea ostiralerako deialdirik alkatetzatik. Izan ere, Gipuzkoako erakunde, enpresa eta kultur eragile asko zeuden gonbidatuak eta zuek ere jasoko zenuten deialdiren bat.\nMarkel Olanok goraipatu zuen bi erakundeen arteko harremana eta ondo legoke gipuzkoarrek ere sentitzea Donostia ez dagoela hain urrun.\nLangostinos y lentejas blogean irakurri dugu, Iruñak ere aurkeztu duela hautagaitza. Barcina alkatea Polonian egon berri da hautagaitza bikoitza landu nahian bertako hiri batekin, baina, hala eta guztiz ere, Donostia baino atzeratuago dago, oraindik ez baitute webgune ziztrin bat martxan jarri-eta. Aipatu blogariak badu logoa eta leloa ere Pamplina 2016.


Ordiziako etorkizuneko kultur eredua zehaztuz - Diario de Noticias de Navarra\nOrdiziako etorkizuneko kultur eredua zehaztuz\nUdalak KulturLab egitasmoa jarri du martxan eta ostegunean aurkeztuko da\nm. aranburu 08.02.2020 | 19:03\nIñaki Hidalgo, Joseba Aranburu, Aintzane Lekunberri (Kultiba enpresakoa) eta Santamaria alkatea.\nordizia - KulturLab izenpean abian jarri du Ordiziako Udalak kulturaren kudeaketarako eta kultur ekipamenduen erabilerarako plana. Asmo honek Ordiziako hurrengo urteetako kultur eredua finkatu nahi du, herriko kultur ehunaren eta herritar orok dituzten behar eta interesak kontuan hartuz.\nHelburu horretara iristeko, alde batetik, beharrak, erronkak, arazoak eta aukerak aztertuko dira, eta, bestetik, interesak, nahiak, ideiak eta aurreikusitako proiektuak identifikatu. Horien guztien azterketaren ondoren, ondorioak atera eta irtenbideak proposatuko dira uda amai-tzerako.\nOrdiziako kulturaren azpiegitura nagusia Herri Antzokia da eta horrek izango du protagonismoa. "Espazioa, erabilera eta programen diagnosi eta definizioa egingo da, herriko kulturaren ardatzetako bat delako", agertu du Ordiziako alkateak, Jose Miguel Santamariak.\nherritarren hitza Udalak argi utzi du prozesu parte-hartzaile bat abiatuko duela eta herritarrei honen berri emateko aurkezpen orokorra ostegun honetan egingo da, 19.00-etan Barrena kultur etxeko areto nagusian. Herriko eragile, kultura erabiltzaile eta interesatu guztiei zuzenduta egongo da. "Oso garran-tzitsua da parte-hartze prozesu bidez izatea, kontuan izanda Ordizian kultur dinamika zabala dugula. Beharrak identifikatu eta asetzeko saiakera egin nahi dugu eta horretarako ezinbestekoa da ordiziarrekin kontaktu zuzena izan eta erabakietan inplikatzea", zehaztu du alkateak.\nProzesu guztiaren informazioa herritarrekin partekatzeko online plataforma bat ere ireki dute eta iradokizunak eta proposamenak jasotzeko ere balioko du. Ekarpenak email bidez ere jasoko dituzte, kulturlab@ordizia.eus-ean.\nPlanaren garapenerako hiru lan bloke nagusi daude: egungo ego-eraren azterketaren garapena eta tendentzien azterketa; Ordiziako kulturaren erronka eta nahiak, eta maila teknikoan, plan operatiboaren garapena eta ekipamenduen erabilera planaren diseinua.\nBehin plana finkatuta dagoenean Udalak bere gain hartuko du faseka martxan jartzea. Prozesua errazteko eta lan teknikoen garapenerako, Udalak Kultiba kultur aholkulari-tza erakundea kontratatu du esleipen bitartez, prozesuaren funtzionamendu egokia bermatzeko.


Izaro Andres izango da protagonista Sormenetiken - Galtzaundi Euskara Taldea\nUrriaren 6an egingo da Sormenetik ekimenaren urteko bigarren saioa Tolosan. Apirilean, Joxe Mari Agirretxe eta Aiora Zulaika pailazoak izan ziren Zerkausiaren azpialdeko oholtza gainean eta oraingoan, Izaro Andres abeslari mallabitarra izango da protagonista. Orain arteko bere oholtza gaineko ibilbideaz hitz egingo du Andresek saioan, baina horren atzean dagoen sormen prozesuari eta horra iritsi arteko bideari ere erreparatuko dio Sormenetiken, elkarrizketa eta musika nahastuz. Horretarako, Izaro Andresek ondo ezagutzen dituen Tolosaldeko hiru lagun izango ditu aldamenean: Miriam Arandia kazetaria eta Xabier Zeberio eta Garazi Esnaola musikariak, hain zuzen. Saioa, ohiko moduan, Zerkausiko azpialdean, TAK arraun klubak duen gunean, izango da 12:30etik aurrera.\nIzaro Andres Zelaieta 1993ko gabonzahar egunean jaio zen Mallabian. Komunikazio Gradua ikasi zuen Donostian eta ordutik bertan bizi da. 2014an hasi zuen bere ibilbide musikala Paradise kantuarekin. Oriol Flores bateria-jolea ezagutu zuenean talde bat eratzea erabaki zuten. Horretarako elkartu ziren Andres eta Flores, Iker Lauroba, Ane Bastida eta Julen Barandiaran taldekideekin. 2016an Om diskoa plazaratu zuen, crowdfunding kanpaina bat egin ostean. Abesti gehienak euskaraz dira, baina gaztelaniaz eta ingelesez ere kantatzen du.\n2017an hainbat kolaborazio ere egin zituen, hala Korrikaren 20. edizioko Zirkorrika abestian, nola Gatibu taldearen Aske maitte bideoklipean ere. 2018an otsailean bigarren diskoa atera du, Eason izenekoa. Hamar kantuk osatzen dute lana. Gaur egun, Izaro Andresekin batera lanean diharduten musikariak Oriol Flores, Iker Lauroba eta Julen Barandiaran eta Garazi Esnaola dira.\n[BIDEOA] Erdaraz ari gara euskaraz ari garelakoan


Txanpaina, mesedez - 111 Akademia\nTwitterFacebook\tAzala / Liburuak / Oier Santos / Txanpaina, mesedez\nTxanpaina, mesedez\t2015/05/22 - 06:09 Izenburua: Txanpaina, mesedez\nIdazlea: Oier Santos\nHasieran, hainbat auto berdez margotuta agertzen dira hirian. Ematen du protesta modu bat dela. Gero, lehergailu bat zentral termiko batean, hedabideetan albiste aldrebestuak, prentsarekin borroka…, eta hura guztia gutxi balitz, etxean ere egoera desatsegina dauka Markel Aizpurua ertzain-buruak. Emazteari zerbait gertatzen zaio. Oso portaera misteriotsua dauka.Bizitza pribatua gainbehera datorkio Markeli eta, gainera, euskal gizartea talde terrorista berri baten mehatxupean ageri da. Ez zaio erronkarik falta, ez.Herrialde oso bat dago arriskuan.\tTweet Iritzia eman Iruzkina *


Bakarka ezin da -\nPosted on 2016/03/22 by berbaizu\nMila mila esker ostegun euritsu hartan tutuak txosnaz txosna sartzera etorri zineten Peio eta Aitziberri. Eskerrik asko ostiralean pazientzia handiz eguna txosnan eman zenuten Paulo eta Maialeni, baita txosnero gazteei kañak zerbitzatzen irakatsi zenieten bi Amaiei ere. Mila mila esker Txantxikuri (Mikel Aiartza, Urko, Miren Luzuriaga, Hirune, Eneko Carrillo, Eneko Irastorza, Jonan, Argote, Izas, baita aurretik aipatu ditugun Amaia Aiartzaguena, Amaia Díez, Paulo eta Maialen ere) txosnaz hain ondo arduratzearren eta bereziki, Jonema eta Garaziri urte osoan zehar Jaiban ordezkari izatearren eta Laurari eginiko pankarta zoragarriagatik (artista!).\nEskerrik asko urtero txosna irekiera egiten duten Intxixuko amei, urtero txanda bat egiten duten Olaia eta Ikerneren koadrilakoei, Ttanttakako lagunei (irailean Uribarrin ikusiko dugu elkar!), Txantxikuko gurasoei (Imanol…) eta Isusko eta Aritzi. Eskerrik asko Berbaizuko guardia zaharrekoei (Nagore, Jon, Karlos, Pedro, Patri, Olatz, Karmele, Iñaki, Itzi, Galder…) eta guardia berrikoei (Gontzal, Peio eta Bego) larunbatean txanda gogorrei hain fin erantzutearren.\nEskertzekoa da Aitziber eta Andonik trafikoa mozteko jaitsieran egin zuten lana eta tripek eskertu zituzten Urko, Gontzal, Jon eta Pedrok eginiko tortilak, Ainhoa eta Txantxikuek eginiko paella bikainak, egositako pasta eta Nikok eta Argotek tomatearekin erakutsi zuten maisutasuna. Eskerrik asko gure paellara hurbildutako jatorri anitzetako eta euskararatzen ari diren Ekuador Etxeko lagunei. Eskerrik beroenak urtez urte jaietan Deustuko kaleak musikaz eta kantuz betetzen dituen Kantagintzako koadrila jendetsuari. Mila esker igandeko ajearekin txosna garbitzera joan zineteneoi eta larunbatean sorpresa eta guzti garbitzeari ekin zeniotenoi. Estimatzen da.\nEskerrik asko Patxadaz taldeari (Urko, Delba, Baroja, Andrea, Mikel, Eneko eta Asier) hain kontzertu ona eskaintzearren, Naroari mikrofonoak lortzearren, bertaratu zineten guztiei, Diegori arte-ekintzan gidari ibiltzearren eta geure txosnan zeozer hartu eta euskaraz eskatzen ahalegindu den euskaldunberri orori. Berbaizuko langilei lana erraztu diguzue eta estimatzekoa da.\nEskerrik asko guztioi, zuek barik jai hauek ez ziren borobil izango.\nJon eta Nerea.\nThis entry was posted in Bazkideak, Berbaizurenak, Berriak, Deustua, Mullerenea, Txantxiku, Uncategorized by berbaizu. Bookmark the permalink.


2019-03-10 IROLA KALEAN martxoak 8, gora borroka feminista : Free Download, Borrow, and Streaming : Internet Archive\n2019-03-10 IROLA KALEAN martxoak 8, gora borroka feminista\n[archiveorg Martxoak8GoraBorrokaFeminista width=560 height=384 frameborder=0 webkitallowfullscreen=true mozallowfullscreen=true]\nirola kalean, martxoak 8, m8, greba feminista, grega, feminista, feminismoa, Mugimendu Femisnita, greba orokorra, emakumeen greba, mobilizazioa, mobilizazioak, emakumeak*, patriarkatua, audio, aldarrikapenak, kantuak, kronikak, mix, testigantzak\nMartxoak 8 izan da duela egun batzuk, eta Euskal Herriko Mugimendu Feministak egun osoko greba orokorra eta dozenaka mobilizazio deituak zituen, auzo, herri eta hiri guztietan. Emakumeek* kalean hartu zituzten aurten ere, patriarkatuaren kontrako aldarrikapenean.\nIrola Irratiak greba honekin bat egin eta proposamen xumea zabaldu genuen: mobilizazioetan parte hartzen zabizienok audiotxo bat bidaltzeko telefonoko telegram edo whatsappetatik. Guk horiek jaso, ohiko irratsaioen emisioa zuen ahotsekin ordezkatu genuen. 50 ahots mezutik gora jaso genituen egunean zehar: aldarrikapenak, kantuak, kronikak... Egun benetan ere luzea izan zan, eta zuen testigantzen bitartez jende gehiagorenga heldu zen bizitakoaren zatitxo bat.\nHemendik eskerrona emon gura dotzuegu mobilizazio erraldoietan parte hartu dozuen emakume* danoi! Aupa zuek, gora borroka feminista!\n(argazkia: ekuador etxea)\nUploaded by Irola Irratia Radio Libre on March 9, 2019


16:22, 30 urria 2017ko berrikusketa\n23 bytes removed , Duela 3 urte\n83.213.21.119 wikilariaren aldaketak ezabatuz, EnzaiBot wikilariaren azken bertsiora itzularazi da.\n16:18, 30 urria 2017ko berrikusketa (aldatu)\n16:22, 30 urria 2017ko berrikusketa (aldatu) (desegin)\nt (83.213.21.119 wikilariaren aldaketak ezabatuz, EnzaiBot wikilariaren azken bertsiora itzularazi da.)\n'''Dunbala''' [[perkusio instrumentu|perkusiozko musika tresna]] bat da, [[menbranofono]]en azpifamiliakoa, [[danbor]]ra, [[danbolin]]a, [[atabal]]a eta [[tinbal]]a bezala. Tinbala bezala, [[feltro]]zko muturra duen mailu batekin jotzen da.\n== Tamaina importantea da ==\nBere tamaina, oso aldagarria izan daiteke. Orkestra sinfonikoetan agertzen dena, dunbal guztien artean, tamaina handienekoa da. Banda musikal eta [[pop]]-[[rock]] eta [[jazz]] taldeetan erabiltzen dena berriz, txikiagoa.\n== Ezaugarriak:handia! ==


Maiztegi Herri Eskola - Wikipedia, entziklopedia askea.\nMaiztegi H.E., Iurretan dagoen D ereduko Haur eta Lehen Hezkuntzako herriko eskola da. Historia bere historia luzean zehar herriko beste eskola batzuk batu zaizkio: Goiuria ikastola, Arzobispo Maiztegui eta Escuela San Miguel.\n1.1 Lehenengo Eskola\n1.2 Auzo Eskolak.\n1.3 Arzobispo Maiztegui\n1.4 Goiuria Ikastola\n1.5 Escuela San Miguel\n1.6 Maiztegi H.E.\nLehenengo Eskola[aldatu | aldatu iturburu kodea]\n1794an Juan de Orobiogotia Agirre, Iurretarrak, testamentuan 4000 peso utzi zituen bere herrian lehen hezkuntzako,de primeras letras, eskola bat sortzeko.\nEskola hau ,derrigorrezko eta dohainekoa izan behar zuen, herriko neska mutil guztientzako. Berak utzitako testamentuan, eskolak bete behar zituen baldintzak zehaztuta agertzen ziren. Beste batzuen artean irakaslea tituluduna eta elebiduna izan behar zuen.\n1801eko abenduaren 29an egindako bilkuran baldintza guztiak kontuan hartuta, San Nepomuceno izenpeko eskola sortu zen. 1802an ikasturtea hasi zen Juan Pedro Orozqueta y Uribe Salazar irakaslearekin plazan zegoen udaletxe zaharreko eraikinean. Geroago Montoira aldatu zen.\n1891a eskola hau tokiz aldatu zuten berriro, Montoitik Aita San Migel plazako “eskola zaharrak” deituriko eraikinera eta han jarraitu zuen 1968 arte. ”Iurretako eskola” izenarekin ezagutu arren\tantzinako agirietan “ D. Juan Orobiogoitia” agertzen da.\nAuzo Eskolak.[aldatu | aldatu iturburu kodea]\nXX. mendearen hasieran, Bizkaiko Foru Aldundiak auzo eskola sarea eratu zuen Bizkaia osoan, honako helburu hauekin:\nNahiz eta urrun bizi, ume guztiak eskolara joan ahal izatea.\nLeku euskaldunetan eskolak euskaraz ematea.\nIurretan hiru auzo eskola egon ziren:\nAmezketa eskola, Arriandin (1924-1994)\nOrozketa eskola, Orozketan (1925-1987)\nSan Marko eskola, Orominon (1921-1991)\nArzobispo Maiztegui[aldatu | aldatu iturburu kodea]\n1968an plazako eskola itxi ondoren, Arzobispo Maiztegui eskola eraiki zuten. Gaur egun Juan Orobiogoitia institutua dagoen lekuan. Bertan ematen zen irakaskuntza eredua gaztelerazkoa zen.\nGoiuria Ikastola[aldatu | aldatu iturburu kodea]\nGoiuria Ikastola 1968an sortu zen, Julen Kaltzadaren ekimenez eta Iurretako guraso eta gazteen babesarekin. Julian Berriozabalgoitiak, Iurretan bizi zen garaitarrak, utzitako lokalean eman zituen lehen pausuak, gaur egungo Zubiaurre kalean. Lehenengo andereñoa Garaiko Ana Mari Berriozabalgoitia izan zen. 3tik 5 urtera arteko umeak izaten ziren ikastolan, eta 6 urte betetzean Durangoko Kurutziaga Ikastolan jarraitzen zuten.\nHala ere, lokalean hasi arren, urte batzuetan etxerik etxe ibili ziren umeak. Maribi Jaio ere izan zen andereñoa eta Montse Sarriugarte laguntzailea. Gero, 1971n, Zubiaurre 8ko lehen pisuan hartu zuen leku finkoa beste bi urtez. Mila Madariaga izan zen orduan, tituludun lehen irakasle ofiziala. 1973an lokala erosi zuten, Zubiaurre kaleko 2. zenbakian. Horretarako, Kooperatiba modura eratu zen sustatzaile taldea. 89 kide ere izatera heldu ziren. Kide modura, familiak, andereñok, herriko taldeak izan ziren, besteak beste. Erosketa egiteko gurasoen kreditu pertsonalak erabili ziren. Hala ere, bestelako finantziazio iturriak ere izan ziren: papertegiko poltsak birziklatuz, errifak eginez, kartoiak eta paperak batu eta salduz, Abendu eta Santa Agedan batutakoak, jaietako tabernak antolatuz,… 1975ean, gainera, ikastola handitu egin zuten, lokalaren atzeko partea erosiz eta jolastoki modura egokituz.\n1973tik 1981era arte izan zen zabalik Goiuria Ikastola. Tarte honetan, Mila Madariagarekin batera Mariasun Onandia eta Kristina Urrutia ere izan ziren irakasleak. Eusko Jaurlaritza sortu berria zegoen, eta 1981ean, guraso taldeak eskola publiko sare bakarra eskatzen zuen. Eskaintza bat egin zitzaien amaieran Arzobispo Maiztegui eskolarekin bat egiteko eta onartu egin zuten.\nKooperatiba moduan ez zen desagertu sustatzaile taldea. Zubiaurre kaleko lokala kulturarako eta euskararen sustapenerako uztea erabaki zuten eta kudeaketaz arduratzen jarraitu zuten. Goiuria Ikastolako lokaletan talde askok izan zuten lekua: Txistularien taldea, Iurretako bertso eskola, Txirrindularien Elkartea, Eraz aldizkaria, Euskaldunon Egunkaria - Berria komunikabideak, Mikel Deuna dantza taldea, Gurien Bai euskara elkartea...\n2002an udalarekin akordioa lortu eta, erabilera baldintza berdinekin, Iurretako herriari eman zioten Goiuria Ikastola.\nEscuela San Miguel[aldatu | aldatu iturburu kodea]\n1978 urtean, Durango-Iurretan sortutako beharren ondorioz , Haur eta Lehen hezkuntzako San Miguel eskola eraiki zen. 1996 arte B ereduko ikastetxea izanik.\nMaiztegi H.E.[aldatu | aldatu iturburu kodea]\n1981ean Goiuria ikastolak eta Arzobispo Maiztegui eskolak bat egin zuten gaur eguneko D ereduko Maiztegi Herri Eskola sortuz.\nGarai hartan, Colegio Publico Arzobispo Maiztegui zelakoan, A eredua zegoen eta pixkanaka amaitzen joan zen “D” eredua bakarrik gelditu zelarik..\n1996an irakaskuntzan burutu ziren erreformak direla eta San Miguel eta Maiztegi H.E. elkartu ziren. Ordura arte Maiztegik zuen eraikina J.Orobiogoitia institutua bihurtu zen eta San Migel eraikina, berriz, Maiztegi H. E..\nOrriaren azken aldaketa: 27 otsaila 2019, 16:10.


Larunbatean jokatzekoa zen Adunako Mendi Duatloia ez da egingo | EHK\nLarunbat honetan, azaroaren 7an, jokatzekoa zen Adunako Mendi Duatloia, baina Eusko Jaurlaritzatik ezarri ziren neurri berriak direla eta, bertan behera utzi dute antolatzaileek. Izan ere, federatu gabeko kirolariek parte hartu dezakete proban, eta neurri berriekin ez da posible horrelako lehiaketa bat egitea.\nEuskal Herriko Mendi Duatloi Zirkuituaren parte da Adunako proba, eta aurtengoan ere zirkuituaren azken proba izango zen. Aurreikusita zeuden ia proba denak egin dira, antolakuntzatik neurri bereziak hartuz. Alabaina, Adunakoarekin gertatu den moduan, aurretik Amasako Mendi Duatloia geratu zen bertan behera.\nPasa den larunbatean, urriak 24, jokatzekoa zen Amasako Mendi Duatloia, baina azkenean bertan behera uztea erabaki zuten antolatzaileek, azkeneko asteetan COVID19 gaitzak eragindako egoerak okerrera egin ondoren.\nKontutan hartu behar da ere, Eusko Jaurlaritzak ezarri dituen neurri berrien arabera, federatu gabe dauden kirolarien lehiaketak ezin direla egin, eta ezaugarri hori dute mendi Duatloi hauek.\nDuatloi hauetan kirolean federatu gabeko lasterkariek ere ematen dute izena eta egun pandemiari aurre egiteko Eusko Jaurlaritzak indarrean duen legediarekin, federatu gabe dauden kirolariek ezin dute kirol proba hauetan parte hartu. Izan ere, mendi duatloiak batez ere kirolari herrikoientzat pentsatutako probak dira, eta ez dago zertan federatuta egon behar.\n2019. urtean, eguraldi euritsuari eta hotzari aurre eginez, ehunka parte hartzaile izan ziren Adunako Duatloiaren bigarren edizioan, non Maria Ijalbak eta Eneko Gurrutxagak garaipena eskuratu zuten.\nKorrika eta txirrindularitza saioak osatu behar izan zituzten parte hartzaileek. Lehenengo 3,7 kilometro korrika, ondoren 14,5 kilometro bizikletan eta, amaitzeko, 1,8 kilometro korrika. Guztia Adunako herrigune zein mendietatik.\nBakarka Eneko Gurrutxagak irabazi zuen, ordu bete eta hamahiru minutuko denborarekin. Emakumezkoetan, Maria Gomez izan zen garaile, ordu beteko eta berrogeita bat minutu eta hogeita lau segundoko denborarekin. Binakako proban Ruper Ayala Igartuak eta Xabier Letek irabazi zuten 1’13»22 segundoko denborarekin. Taldeka, Galarregi Galdaratz taldea izan zen sailkapenean lehena.


“Bizkarreko minak ez dira kasualitatez etortzen” | Aixebe & Abante\n“Bizkarreko minak ez dira kasualitatez etortzen”\nPosted on mayo 25, 2012 por Oier Gorosabel Larrañaga en aseguroak, ekonomia, laborala, prebentzioa // 0 Comentarios\nLan talde bat (EEBB, argazkilari anonimoa)\nZentzunezkoa dirudi: beharginak izan beharko litzateke euren osasuna mantentzeko interesatu handienak baina, harrigarria bada ere, askotan ez da hala izaten. Honi buruz mintzatu da FisioLanTaldeko zuzendari Oier Gorosabel.\nG. Non ikusten duzue arazoa?\nE. Jende gehienak oso txarto egon arte itxaroten du hona etortzeko. Hori akats handia da beharginaren aldetik: egoera horretan tratamendua ez baita batere erreza izaten. Saio gehiago behar izaten dira, 30-40 igual, egunero etorrita, baja hartuta… azken finean denbora eta diru asko galtzen du beharginak.\nG. Askok berez pasatuko dela uste dute.\nE. Bai, eta zera ere. Bizkarreko minak ez dira kasualitatez etortzen, eguneroko lanean tentsioak pilatu egiten direlako baizik. Horrek gorabeherak ekar ditzake egun batetik bestera, baina itxuraz minak desagertzen badira ere, azpian pilatutako tentsioa ez. Egoera horretan, edozein txikikeri nahikoa izaten da (doministikua, haize korrontea…) min-zartada handia igartzeko. Hori sendatzeak luze jotzen du…\nG. Baina zer egin beharko litzateke orduan?\nE. Erreza da: min pizka bat igarri orduko etorri. Behargin batzu hori egiten dute, eta urtean 5-6 bider etorrita nahikoa izaten dute osasunez polito mantentzeko. Gainera beharra ere hobeto egiten dute (alde ederra dago lanpostuan sufritzen egotearekin) eta saioak eurak askoz ere atseginagoak dira: lasaiago gabiltza, minik ez da hartzen… eta gainera kontuak aterata merkeago irtetzen zaie.\nLea-Artibai eta Mutrikuko Hitza, 2009ko Urrixa


Alkohola, tabakoa eta drogen eragina — Zientzia azoka Online\nAlkohola, tabakoa eta drogen eragina\nAlkohola, tabakoa eta drogen eragina Lan honetan, tabakoa, alkohola eta drogei buruz hitz egiten da. Honen helburuak, nerabeen pentsamendua aztertzea eta haiei arazo honekin laguntzea izan dira. Esperimentaziaon inkesta bat sortu da eta ondorio garrantzitsuenak dira: oso gazte hasten dira substantzia kaltegarri hauek kontsumitzen eta ez dira konszienteak eta ez dakite zer daukien eskuen artean. https://zientzia-azoka.elhuyar.eus/es/zientzia-azoka-online/gazteen-proiektuak/alkohola-tabakoa-eta-drogen-eragina https://zientzia-azoka.elhuyar.eus/es/zientzia-azoka-online/gazteen-proiektuak/alkohola-tabakoa-eta-drogen-eragina/@@download/image/113.jpg\nLan honetan, tabakoa, alkohola eta drogei buruz hitz egiten da. Honen helburuak, nerabeen pentsamendua aztertzea eta haiei arazo honekin laguntzea izan dira. Esperimentaziaon inkesta bat sortu da eta ondorio garrantzitsuenak dira: oso gazte hasten dira substantzia kaltegarri hauek kontsumitzen eta ez dira konszienteak eta ez dakite zer daukien eskuen artean.\nGarazi Barrenetxea Larrañaga\nLeire Elexpuru Arcaraz\nOihane Orue Cortés\nDescargar — 429 KB\nKaixo, talde! Zorionak zuen lanagatik! Gazteentzat (eta ez bakarrik!) garrantzi handia duen gai bat aukeratu duzue eta horrek esan nahi du zuen proiektuak eragin sakona izateko potentziala duela.\nNi arkeologia arloan ikerlaria naiz eta konkretuki aztarnategi arkeologikoetan topatzen ditugun hezurdurak aztertzen ditut. Orain dela hainbat urte XVII.-XVIII. mendetako hilerri bat analizatu nuen eta asko harritu nintzen pertsona batzuen hortzetan erretzeko pipak erabili izanaren markak topatu nituenean. Beraz, gizakiok luze daramagu droga hauek kontsumitzen!\nZuen lanean azpimarratuko nituen alderdiak hurrengokoak dira: hipotesi argiak planteatzea eta ondo egituratutako galdetegi sistematiko bat diseinatu izana. Ingelesezko laburpena ere asko gustatu zait! Hurrengorako orokorrean lana hobetzeko akats ortografikoak errepasatzea gomendatzen dizuet.\nEukal Herriko Unibertsitatea (UPV/EHU)


Lagun artean ondo pasatzeko aukera bikaina - Busturialdeko Hitza : Busturialdeko Hitza\nLagun artean ondo pasatzeko aukera bikaina\nAndra Mari jaietarako antolatutako ekintzetan herritarren parte hartzea bultzatzeko aukera ezin hobeak dira lehiaketako ekintzak.\nKalean sortzen den giroa da herriko jaietan esanguratsuena, eta egunerokotasunetik kanpo dagoen usain zein kolore berezia hartzen dute Bermeoko kaleek, tabernek zein plazek andramarietan. Herritarrek jai giroz betetzen dituzte Bermeoko txokoak, eta antolatutako hamaika ekintzetan parte hartzeko aukera edukiko dute aurten ere.\n[IKUSI HEMEN JAIEN EGITARAUA]\nOraingoan, berezitasun bategaz datoz zenbait ekintza. Izan ere, lagunarteko giroa bultzatzeko asmoagaz, Kuadrillen Lehia antolatu du Txosna Batzordeak.\nBermeoko kuadrillak aratusteetako probetan.\nHerritarrek jaietako ekintzetan “parte hartzeko eta ondo pasatzeko” helburuagaz sortutako lehiaketa dela azaldu dute batzordeko kideek. “Lehiaketaren helburua ez da irabaztea, parte hartzea eta ondo pasatzea baizik; jaietako ekintzetan parte hartzea, hain zuzen ere”.\nTxiki, gazte zein nagusientzat antolatutako ekintza da, “herritar guztiei zuzendutakoa”. Guztira, 11 ekintza puntuagarri egongo dira andramarietan, eta proba gehienak asteburuan izango diren arren, aste barruan ere lehiaketagaz ondo pasatzeko aukera izango dute bermeotarrek.\nGaur bertan ospatuko den jaietako jaitsiera izango da lehenengo proba puntuagarria. Bertan parte hartzen duten kuadrillei puntuazio jakin bat emango diete. Puntuaketari dagokionez, puntuazioak probaren araberakoa izango direla jakinarazi dute antolatzaileek. Esaterako, Mozorro Gauean mozorro landuenak eramango ditu puntu gehien, eta Tortilla Txapelketan, berriz, gustu gozoena duenak.\nEdozein kuadrillak parte har dezakeela argitu dute, eta herritar guztiak animatu dituzte lagunarteko lehian parte hartzera.\nHorretarako, lehenengo hiru probak egin aurretik, izena emateko aukera edukiko dute interesatuek. Gaur, txosna gunean, 15:00etatik 17:30era eman ahal izango da izena. Beharrezkoa da talde bakoitza bost pertsonak edo gehiagok osatzea.\nGaur. Jaietako jaitsiera Almikatik.\nBihar. Mahai eta karta jokoak, eta Irrintzi Txapelketa.\nIrailak 10. Txosnaren garbiketa.\nIrailak 12. Playback Txapelketa.\nIrailak 13. Tortilla Txapelketa eta eskalada txosneroa.\nIrailak 14. Elkartasun estropadak eta Mozorro Gaua.\nIrailak 15. Air Guitar Txapelketa.\nIrailak 16. Herri kirol parte hartzaileak.\nBadatoz Andra Mari eta Santa Eufemia jaiak\nBrigada Moriek egongo dira egunero\nAndra Mari eta Santa Eufemia Jaien egitaraua\nErlazionatutako edukia[EGITARAUA] Bermeoko Andra Mari eta Santa Eufemia Jaiak


Bera Bera senior osorik. Euskal Liga eskuratzeko\n21/04/2017 Gaur arratsaldeko 17etan Bidebietan hasiera emango zaio Euskadiko txapelketako fase finalari emakumezkoen senior mailan, lau taldea sailkatu direlarik: Bera Bera, CB Jarrilleras, Aiala ZKE eta Indupime Basauri. Halere, txapelketan zehar berdintasuna izan da nagusi hortaz, edozer gauza gerta daiteke asteburuan.Loterías ligako taldeak bajak izan arren, Bera Berak senior taldea osorik mantentzea erabaki du lauko finala eskuratzeko eta Zilarrezko mailara igoera faserako txartela lortzeko.Gaur 17etan Aiala eta Basaurik irekiko dute fasea; 19etan CB Jarrilleras eta Bera Beraren txanda izango da; larunbatean bizkaitarren arteko derbia (18etan) eta gipuzkoarren artekoa (20etan) eta igandea, 10etan Aiala vs Jarrilleras eta 12etan Bera Bera vs Indupime Basauri.


Saint-Dier-d'Auvergne - Wikipedia, entziklopedia askea.\nAnnie FOUGERE (2014-2020)\n45° 40′ 33″ N, 3° 28′ 57″ E / 45.675833333333°N,3.4825°E / 45.675833333333; 3.4825Koordenatuak: 45° 40′ 33″ N, 3° 28′ 57″ E / 45.675833333333°N,3.4825°E / 45.675833333333; 3.4825\nSaint-Dier-d'Auvergne (frantsesez eta ofizialki: Saint-Dier-d'Auvergne) Okzitaniako udalerri bat da. Administratiboki Frantziako Puy-de-Dôme departamenduan dago, Auvernia-Rhône-Alpeak eskualdean. 2013an 550 biztanle zituen.\n2007an Saint-Dier-d'Auvergne udalerrian erroldatutako biztanleak 550 ziren. Familiak 256 ziren, horien artean 103 pertsona bakarrekoak ziren (53 bakarrik bizi ziren gizonak eta 50 bakarrik bizi ziren emakumeak), 65 seme-alabarik gabeko familiak ziren, 80 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 404 etxebizitza zeuden, 256 familiaren etxebizitza nagusia ziren, 112 bigarren erresidentzia ziren eta 36 hutsik zeuden. 368 etxeak ziren eta 32 apartamentuak ziren. 256 etxebizitza nagusietatik 201 bere jabearen bizilekua ziren, 38 alokairuan okupaturik zeuden eta 16 doan lagata zeuden; 2 etxek gela bat zuten, 8 etxek bi zituzten, 52 etxek hiru zituzten, 72 etxek lau zituzten eta 122 etxek bost zituzten. 172 etxek euren parking plaza propioa zuten azpian. 131 etxetan ibilgailu bat zegoen eta 87 etxetan bat baino gehiago zituzten.\nSaint-Dier-d'Auvergne udalerriko biztanleria-piramidea 2009an .\n2007an lan egiteko adina zuten pertsonak 326 ziren, horien artean 227 aktiboak ziren eta 99 inaktiboak ziren. 227 pertsona aktiboetatik 203 lanean zeuden (104 gizon eta 99 emakume) eta 23 langabezian zeuden (11 gizon eta 12 emakume). 99 pertsona inaktiboetatik 51 erretiraturik zeuden, 24 ikasten zeuden eta 24 "bestelako inaktibo" gisa sailkaturik zeuden.\n2009an Saint-Dier-d'Auvergne udalerrian 260 unitate fiskal zeuden, 584 pertsonek osaturik. Pertsona bakoitzeko diru-sarrera fiskalaren mediana urteko 15.015 euro zen.\n2007an zeuden 32 komertzioetatik, 3 janari enpresak ziren, 7 eraikuntza enpresak ziren, 6 ibilgailuen saltze eta konpontze enpresak ziren, 5 garraio enpresak ziren, 3 ostalaritza eta jatetxe enpresak ziren, 1 finantziazio enpresa zen, 3 higiezinen enpresak ziren, 1 zerbitzu enpresa zen, 2 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 12 zerbitzu publikoetatik, 1 jendarmeria zen, 1 posta bulegoa, 1 banku bulegoa, 1 ibilgailuen konpontzeko eta nekazaritza tresnetako lantokia, 2 margolariak, 2 zurginak, 3 iturginak eta 1 higiezinen agentzia.\n2009an zeuden 3 establezimendu komertzialetatik, 1 okindegi zen, 1 liburu denda zen eta 1 lore-denda zen.\n2000. urtean Saint-Dier-d'Auvergne udalerrian 29 nekazaritza-ustiategi zeuden, 850 hektarea erabiltzen.\n2009an inguruko herriekin osatutako barreiatutako lehen-hezkuntzako eskola bat zegoen. Saint-Dier-d'Auvergne udalerrian Bigarren Hezkuntzako ikastetxe bat zegoen 173 ikaslekin.\nEstandeuil (3,1 km)\nCeilloux (3,7 km)\nSaint-Flour (4,0 km)\nDomaize (4,4 km)\nMauzun (4,8 km)\nSaint-Jean-des-Ollières (5,0 km)\nTrézioux (5,3 km)\nFayet-le-Château (5,5 km)\nWikimedia Commonsen badira fitxategi gehiago, gai hau dutenak: Saint-Dier-d'Auvergne\nOrriaren azken aldaketa: 12 otsaila 2016, 18:57.


Zaindu behar den altxorrak gene du izena - Araba - Alea.eus\nEHU-ko DNA BANKUA\nZaindu behar den altxorrak gene du izena\nJuanma Gallego 2019-12-13 06:05\nLagin gehienak tenperatura baxuetan mantendu behar dituzte, iraun dezaten. / J.G.\nSGIker Ikerkuntzarako Zerbitzu Orokorrek kudeatuta, Gasteizko Lascaray ikergunean dago EHUko DNA bankua. Zientzialariek haien ikerketetarako behar dituzten DNA laginak biltzen dira bertan. Biziaren sekretuak argitzeko bidea errazten dute genoma puska horiek.\nATGC. Horiek dira, funtsean, den-dena antolatzen duten gakoak. Hizki horien arteko konbinaketek zehazten dute bizirik dagoen guztia nolakoa izan behar den. Bakterio txikienetatik hasita eta Lurra inoiz zapaldu duten animaliarik handienetara, horiek guztiek izan dituzte —eta badituzte— haien zelula guztien erraietan lau hizkirekin osatutako gakoak. Adenina, timina, guanina eta zitosina izeneko molekulak daude hizki horien atzean. Zehatzak izan nahi badugu, azido desoxirribonukleikoaren osaketan parte hartzen duten base nitrogenatuak direla esan beharra dago. Baina haien garrantziaren jabe izateko, genomaren adreiluak direla esatearekin nahikoa zaigu. Adreilu horietan oinarrituta, RNA molekularen bitartez eramaten da informazioa zeluletara, bertan beharrezkoak diren proteinak sortzeko. Bizitzaren dantza, hein handi batean, horretan abiatzen da.\nGenomaren inguruko ezagutza edukitzeak izugarrizko abantaila ekarri dio gizateriari, eta egunero egunero ezagutza horrek bizitzak hobetzen eta salbatzen ditu. Etorkizunean irekitzen diren aukerak are izugarriagoak dira. Horregatik, material genetikoa gordetzea eta zaintzea ezinbestekoa da, bai orain egiten diren ikerketak zein etorkizunean egingo direnak burutu egin ahal izateko.\nGurean, eta ikerketari dagokionez, Euskal Herriko Unibertsitateko DNA bankua da erreferentzia nagusia. Gasteizen kokatuta, EHUko SGIker Ikerkuntzarako Zerbitzu Orokorrek kudeatzen dute azpiegitura. Maite Alvarez biokimikariak du bankua zaintzeko eta kudeatzeko ardura, eta bertako zirrikitu guztiak ondo ezagutzen ditu. Leku batetik bestera aise mugitzen da, baina, bertako nagusia izanda ere, bada gela bat non sartzeko aukerarik ez duen. Sarrera mugatua - DNAa agertzen da idatzita atean. "DNAa horrek antzinako DNA esan nahi du. Historiaurreko hezurretako laginak aztertu ohi dituzte gela horretan, eta lagin horiek erraz kutsa litezke. Beraz, ikerketa horretan ari diren ikertzaileak baino ezin dira sartu aretoan", azaldu du Alvarezek. Hezurrei dagokienez, historiaurreaz gain, azken urteetan EHUko BIOMICs taldekoak batez ere memoria historikoaren inguruko ikerketekin dabiltzala gaineratu du biokimikariak.\nUlertzekoa da kontuz ibiltzeko arreta hori. Izan ere, DNA aise zabaltzen da, eta protokolo txarrekin egindako ikerketa batek guztiz honda dezake genomaren azterketan oinarritutako aurkikuntza potentzial bat. Horregatik, gero eta gehiago, hainbat aztarnategitan arkeologoek eskularruekin, maskararekin, txanoekin eta jantzi bereziekin ari dira, aztarnategi horretan antzinako DNAren zantzuak egon daitezkeen susmoa dagoen kasuetan bederen.\nBankuan ere protokolo zuhurrak jarraitu behar dituzte, ibilbide zehatz baten arabera. "Laborategi hauetan lehen prozesatzeak egiten dira, eta, lagin motaren arabera, gero dagokion laborategira joango da. Baina lagin horren norabideak bakarra izan behar du. Behin hemendik aterata, ez da bueltatzen", argitu du adituak.\nProzesatze laborategiak ezagutu ondoren, bankuan bertan sartzeko ordua da. Hondoko soinua berezia dago gelan: etengabeko elikatze-iturriek sortutakoa da. Argindarrak huts eginez gero, laginak hondatu ez daitezen beharrezkoak dira segurtasun sistema horiek. Lehen itxura batean bederen, bankua ez da oso handia, baina jakina DNA txikia dela. Bertan 5.000 lagin inguru gordetzen dituzte. DNA motaren arabera, tenperatura desberdin batean kontserbatzen dute, eta, horregatik, hozkailu desberdinak dituzte. Batzuk giro-tenperaturan gorde badaitezke ere, gehienak -20 °C-ra daude gordeta, eta beste batzuk -150 °C-ra. Tenperaturez gain, gaika ere antolatuta daude, baina antolaketa hori ikerketa lerroen araberakoa da: laktosa, Gerra Zibila, populazioak, animaliak…\nIkerketa horietan dabil bereziki BIOMICs taldeko ikertzaile nagusi Marian Martinez de Pancorbok zuzentzen duen taldea. Biologia Zelularreko katedraduna, DNA bankuaren aholkularia da, eta lotura estua du azpiegiturarekin. Horrelako tresna bat edukitzeak ikertzaileei suposatzen dien abantaila nabarmendu du Martinez de Pancorbok. "Pentsa, ikertzaile batek urtebete edo urte gehiago eman ditzake bere ikerketa lanetarako laginak hartzen. Baina horiek aurretik bilduta badaude biobanku batean, hilabete bat nahikoa izango da horiek lortzeko". Kasu horretan, ikertzaileak eskaera bat egin behar du, laginak zertan erabiliko dituen azalduz, eta bioetika batzorde baten bermea erantsi. Laginen jatorriaren arabera, ordea, desberdina da prozesua. "Berez, biobanku bera eta ikerketa taldeek jasotzen dituzten bildumak bereizi behar ditugu. Biobankuaren kasuan, lagin horiek beste ikertzaile bati utzi ahal zaizkio, beti ere irizpide etikoen babesean. Ikerketa taldeek jasotako bildumen kasuan, berriz, horiek ezin dira utzi. Soilik ikerketa taldeen arteko kolaborazioan erabil daitezke. Giza-laginak direnean, lagin hori eman zuten lagunek sinatutako baimen informatuan adierazi zituzten arloetan besterik ezin dira erabili".\nLaginen sarrera eta irteera ez ezik, den-dena oso zainduta dagoela erantsi du Maite Alvarezek. "Informazio guztia giltzapean dago, alarmarekin, eta suaren aurkako armairuetan gordeta. Leku batean, onarpenak daude, datu pertsonalekin; eta, beste leku batean, galdetegiak. Horietan jasotzen dira norberaren leinua, jaiolekua, osasun aurrekariak, bizi-ohiturak eta abarrekoak".\nMateriala biltzeaz gain, bankuan genomikari lotutako bestelako zerbitzuak eskaintzen dituzte, eta horietako batean ari zen Alvarez ALEAren bisita jaso duenean. Ordenagailuaren pantailan azaltzen dira gora eta behera doazen marra koloredunak. Horiek lortzeko, aurretik, lagina duen xafla txiki bat sartu du alboko makina batean. Argi berezi baten bitartez, DNA zati guztiak identifikatzeko gai da tramankulua. "Beitu, hemen aldaera bat dago. Adenina bat eta guanina bat, bata bestearen alboan. Tira, nik datu gordinak besterik ez ditut ikusten, eta ez dakit norena den DNA hau. Baina gizaki baten DNA izango balitz, hau polimorfismo baten adierazle izan zitekeen", azaldu du Alvarezek pantaila batean biziaren sekretuak ikusteko gaitasunak ematen duen ziurtasunarekin.


Diputatu nagusiak eta Lurralde Orekako foru diputatuak agerraldia egingo dute datorren astean batzordean - www.jjggalava.eus\nnull Diputatu nagusiak eta Lurralde Orekako foru diputatuak agerraldia egingo dute datorren astean batzordean\nDiputatu nagusiak eta Lurralde Orekako foru diputatuak agerraldia egingo dute datorren astean batzordean\nAsteazkenean beste osoko bilkura bat egingo da Arabako Ganberan\nRamiro Gonzalez Arabako diputatu nagusiak Ogasun, Finantza eta Aurrekontuen batzordean egingo duen agerraldiak astelehenean irekiko du aste legegilea. Hori egingo du aurreikusitako egutegiaren eta Foru Aldundiak Ekarpenen Legea erreformatzeko egindako ekarpenen berri emateko. Ondoren, bilera horretan bertan, tresna teknologikoak erabiltzeko betebeharra ezartzen duen foru-arauaren proiektuari buruzko batzordearen irizpena eztabaidatu eta onartuko da.\nGoizean bertan, Lurralde Orekaren batzordeak beste bilera bat egingo du Foru Ganberan, eta Irma Basterra foru diputatua bertan izango da, hiru gairi buruz hitz egiteko. Lehenik eta behin, Arabako gobernuko kideak azalduko du zer egoeratan dagoen Arabako Suhiltzaileen Erakunde Autonomoaren LEP espezifikoa eta propioa egitea, bai eta gai horren ondorioz erakunde horretan sortutako lan-gatazkak ere. Ondoren, LEP gainditu duten pertsonen prestakuntza-beharrekin dagoen arazoa azalduko du. Aztertu beharreko hirugarren gaia 50/2020 Mozioan onartutako azterlan tekniko-juridikoa egiteko egoera izango da, COVID- 19ren pandemiak sortutako krisi ekonomiko larriaren aurrean Arabako Lurralde Historikoko toki-erakundeei beste diru-iturri bat eman ahal izateko, Foru Aldundiak lagundutako hainbat instalaziok tokiko jabari publikoa aprobetxatzeagatik tasa berri bat abian jar dezaten bultzatuz.\nOhi bezala, asteartean Mahaiaren eta Bozeramaileen Batzordearen asteroko bileren txanda izango da. Azken horrek bere egitekoen artean izango du datorren asteazkenean, apirilaren 21ean, egingo den osoko bilkuraren gai-zerrenda erabakitzea, behin hilak 14an organo hori Probintziako Etxe-Jauregian bilduta ere.\nHilaren 14ko osoko bilkuran, batzarkide taldeek aurkeztutako lau mozio eztabaidatuko dituzte prokuradoreek. Lehenik eta behin, EH Bildu batzarkide taldeak Eliza Katolikoak Araban immatrikulatutako ondasunak berreskuratzea eramango du osoko bilkurara, eta, ondoren, foru legegintzako organo gorenak Elkarrekin Araba (Podemos-Ezker Anitza-Equo) batzarkide taldearen mozioa eztabaidatuko du, Etxez Etxeko Laguntza Zerbitzuko, Eguneko Zentroetako eta Mendekotasunaren Balorazio eta Esku Hartze Zerbitzuko langile eta erabiltzaileek Covid-19aren aurkako txertoa jartzeari buruzkoa.\nSaioaren bigarren erdian beste bi mozio eztabaidatuko dituzte. Kasu honetan, honako hauek izango dira, hurrenkera horretan: Arabako Popularrak batzarkide taldeak aurkeztutakoa, Aiaraldea biziberritzeko plan bat eskatuko duena, eta Elkarrekin Araba (Podemos-Ezker Anitza-Equo) batzarkide taldearen ekimen berri bat, Gasteizko Udalari eskatzekoa herritarrek etxebizitzarako duten eskubidea berma dezala eta indarrean dagoen legeria zorrotz bete dezala, Udalak hasi duen etxebizitza publikoak husteko okupazio-eskaeraren esparruan.\nHurrengo egunean, apirilaren 15ean, lurraldeko legeriaren egoitzan Nekazaritza batzordea bilduko da ziur aski eta, amaitzeko, ostiralean Lehendakaritza, Euskara, Berdintasun eta Giza Eskubideen batzordea bilduko dela aurreikusita dago.


Izapide honen bidez egoiliartasun iraunkorra baimena ez duten Europako Batasunekoak ez diren atzerritarrek udal erroldan bere inskripzioa berritzea eska dezakete.\nErrolda edozein xede administratiboetarako herriko biztanleen bizilekua eta helbidea egiaztatzen duen erregistroa da.\nEstatuan bizi diren guztiek (atzerritarrek, zein bertakoek) bere ohiko Udalerriko Erroldan izena eman behar dute. Egoiliartasun iraunkorra baimena ez duten Europako Batasunekoak ez diren atzerrita¬rrek bi urtetik behin udal erroldan bere inskripzioa berritu behar dute. Interesdunak izena eman duenetik bi urte igaro eta berritzeko izapidea egin ezean, baja emango zaio biztanleen erroldan.\nIzapide hau atzerritarrentzat besterik ez da.\nBerritzeko eskaera egin ostean AIZ-rekin edo indarrean dagoen pasaporte originalarekin bertaratu beharko du eta errolda leihatilan emango dioten dokumentua sinatu beharko du interesdunak berak.\nAtzerritarrak azken berritzea egin duenetik bizilekuz aldatuz gero edo bere datu pertsonalak aldatuz gero, aldaketa horiek egiaztatzen dituzten dokumentazioa aurkeztu beharko du erroldako berritzea eskatzerakoan.\nUdalerri bat baino gehiagotan bizi direnek urteko zatirik luzeena ematen duten udalerriko erroldan emango dute izena. Biztanleak erroldan agertzen den bere inguruko informazioa ezagutzeko eta akatsik edo errakuntzarik egotekotan zuzentzeko eskatzeko eskubidea dauka.\nTitularra izan ezean, jabearen baimena (PDF 8Kb)\nIzapide honen bidez Udalari kobrantza dagokionean, Trakzio Mekanikoko Ibilgailuen gaineko Zerga bezalako aldizkako ordainketak helbideratu daitezke. Izapide hau Pertsona fisiko eta juridikoei zuzenduta dago. Banku-helbideratzeak honako abantailak dakartza:\nEz du ordainketa epe barruan egiteaz arduratu behar.\nJasotako ordainagiriarekin ados egon ezean, Kutxa edo Bankuari ordainagiria itzul dezala agin daiteke, kontuan hartuta dagokion idatzia aurkeztu beharko dela.\nHelbideratze buletina (PDF 10Kb)


Suteei buruzko zenbait iradokizun – Batzarre\nSuteei buruzko zenbait iradokizun\nEz naiz gai horretan aditua, baina zentzu komunak hauxe erraten dit:\nEgun hauetan, suteak zabaltzeko ekaitz ezin hobea izan dugu, bertzeak bertze, lau elementu hauek:\n1) Oxigenoa/haizea 30-40 km/h-tik gora\n2) Erregaia (zereal lehorra eta lur lehorra)\n3) 30 gradutik gorako beroa\n4) Hezetasun erlatiboa 30 baino aunitz txikiagoa da.\nEgoera honetan ezinbertzekoa litzateke uzta ez jasotzea jakina.\nSinetsita nago suteetako nekazariek gaitasun eredugarria izan dutela (zisternetan ura jartzea suhiltzaileen kamioiak hornitzeko, eta beraie eremu uztetan ere su laburra egin dutela…)\nKlima-aldaketak sarriago eraginen dituen egoera horiek direla eta, beharrezkoa eta premiazkoa da gure burua irekitzea eta elkarrizketa sortzea, bertzeak bertze, uzta-biltzaile, basozain eta aditu tekniko horien artean, iradokizunak jaso ahal izatzeko.\nIradokitzen dut, nekazari bakoitzak lursail bakoitzean su laburra ohiko zerbait balitz bezala egin beharko luketela, sua bertze lursail batzuetara zabal ez dadin.\nHalaber, auzolan moduan, nekazari guztiekin adostu behar litzateke herri-periferian eta interesagatik babestu beharreko eremu garrantzitsuetan su laburrak egitea, herriak, biztanleak eta herriaren intereseko bertze eremu batzuk salbatzeko.\nGaur egun, eremu ertainean, oso ohikoa da lur pribatu uztartuak eta zabalduak ikustea (mendi-bidexka naizenez) baita eremu publikoetan ere, interes pribatuagatik eremu publikoetan dauden bidexka eta baso bide publikoak desagertzeraino ere (basozainen lana litzateke muga jartzea)\nBehar-beharrezkoa eta premiazkoa da mendiko eta mendilerroetako su-laburren plan estrategikoak egitea, baita haien mantentze-lana ere, suteak mugak izan ditzan eta suteari aintzin egiteko.\nZenbait zuhaitzek su aurre egin dezakete; izan ere, suaren aitzinean geldierazten bait du, eta zenbait lekutan interes horrekin lantzen dituzte.\nZiur nago neurri hauek bezain interesgarriak edo interesgarriagoak badirela, zoritxar honetatik ikastea espero dut eta nahi nuke. Guztion onerako begiratu behar genituzke gure lurrak, mendiak, mendi lerroak eta biztanleak babesteko modua.


Emishi - Wikipedia, entziklopedia askea.\nEmishi, Shotoku Printzea omentzen. 1324an sortua, 1069ko Shotokutaishi e-den e-maki oinarritzat hartuta.\nEmishi izena (japonieraz 蝦夷), Japonian (VII. mendea baino lehen 毛人 idatzia), Honshu uharteko ipar-ekialdeko biztanleak izendatzeko erabiltzen zen, gaur egun Tohoku eskualdea bezala ezagutzen dena. Eskualde honetako triburen batzuk, Japoniako Enperadoreen eta hauen gobernuaren aurka egin zuten Nara garaiaren amaieran eta Heian garaiaren hasieran. Egungo historialariren batzuk, emishiak, Jomon kulturaren ondorengoak eta ainuekin lotuak zeudela diote. Yamatoko biztanleen eta emishien arteko ezberdintasun etnikoari buruz ez dago zalantzarik, emishiek, akademikoek berregiterik izan ez duten hizkuntza oso ezberdin bat zuten.\nEmishi hitzaren jatorria[aldatu | aldatu iturburu kodea]\nHerri honen lehen aipamena Japoniatik kanpo, Song Shu liburu txinatarrean da, non "ekialdeko jende iletsuaren (毛人) 55 erresumari (国)" erreferentzia egiten dion. Japoniarrek kanji berberak erabili zituzten deskribatzeko, baina, euren irakurketa, kebito edo mojinetik emishira aldatu zuten. Beranduago, kanjiak 蝦夷ra aldatu ziren.\nEmishiak, tribu ugariz osatuta zeuden, batzuk, japoniarren aliatuak (fushu, ifu), beste batzuk, etsaitasuna erakutsi zieten bitartean (iteki). Honshu iparrekialdeko emishiek, euren zaldiak behar zituzten borrokan zehar, zaldiz zihoazen arkulari bidezko eraso eta ihes sistema bat asmatu zuten, garai horretako armada inperial motelaren aurka oso eraginkorra zena, armada inperiala, nagusiki, infanteria astunaz osatua baitzegoen. Tribu hauek menderatzeko lehen saiakerak sekulako porrota izan ziren, emishien gerrila gerraren teknika gehiago baitzen.


[ARGAZKIAK] Ijitoen etorrera egin dute gaur Aizarnako Amabirjin jaietan | danbolin\n[ARGAZKIAK] Ijitoen etorrera egin dute gaur Aizarnako Amabirjin jaietan\nAmabirjin jaietan murgilduta daude Aizarnan joan den larunbatetik. Oilasko biltzearekin hasi zituzten festak larunbatean. Igandean, berriz, jubilatuen hamaiketakoa egin zuten. Atzo, astelehena, atseden eguna izan zen eta gaur ekin diote berriro ere festari. Ijitoen etorrera ospatu dute auzoan. Hainbat auzokide ijitoz jantzi dira, garai batean Aizarnan bizi ziren ijito haien moduan. Aizarnako festa batzordeko kideek azaldu duten euren intentzioa ez dela ijitoak mespretxuz tratatzea, baizik eta garai batean euren artean bizi ziren ijito haiei ongi etorria egitea, zentzu positibo batean.\nEtorreraren ondoren, hamaiketakoa eta jolasak egin dituzte auzoko plazan. Arratsaldeko 18:30ean, pilota partidak jokatuko dituzte frontoian. Iluntzeko 21:00etan, herri afaria egingo dute eta ondoren, Erromeria taldeak giroa alaituko du 23:00etan hasita.\nIkusi egitaraua osorik hemen.\nPrevious Article Donostiako Aste Nagusirako eta Azkoitiko Andramari jaietarako gaueko autobus zerbitzu bereziak eskainiko ditu Lurraldebusek\nNext Article ‘Arruako tiplia’


Maite Erro. Emakumeen eta Gizonen Berdintasunerako Defendatzailea: Emakumeok ez daukagu batere erreza, eta horren kontzientzia eskasa dugu - Euskonews\nEguerdian geratuak gara Eusko Jaurlaritzaren Donostiako egoitzan. Aurtengo Maiatzean Juan Joxe Ibarretxe Lehendakariak lehenengo “Emakumeen eta Gizonen Berdintasunerako Defendatzailea” izendatu zuen, hain zuzen Maite Erro Jauregi. Baina karguaren atzean dagoen pertsonaz, pixka bat gehiago, jakin nahiko genuke. Bere bulegoan lanean, presentzia handiko emakume bat, argala eta dotorea, aurkitu dugu: begirada zuzena eta sarkorra, irriparra frankoa eta hausnartzerako bere denbora hartzen duen horietakoa da. Gure aste honetako elkarrizketan Maite Errorekin, emakumearekin, hitz egingo dugu.\nZerk jaikiarazten zaitu egunero? Bizitzeko gogoak. Maite Erro Jauregi (Lesaka, 1948) Psikologian doktoratu zen Euskal Herriko Unibertsitatean, eta Gizarte Psikologia (Gizarte eta Komunitate Eskuartzea) da bere espezialitatea. Orain arte, EHUko Psikologia Saileko irakasle titularra izan da, eta EHUko egungo Erretoretza Taldeko Ikasleen Errektoreordea. Emakume eta Gizonen arteko Berdintasunari buruzko Masterraren zuzendarikidea izan da sortu zutenetik, 2001etik, EHUko Psikologia eta Zuzenbide fakultateetan. Esperientzia handia du baliabideak eta aurrekontuak kudeatzen, eta lotura handia izan du emakumezkoentzako ekintza positiboak ebaluatzeko eta abiarazteko zereginekin. Azken hamabi urteotan, ikerkuntza eta ebaluazio azterketak, gehienak emakume eta gizonen arteko berdintasunaren alorrekoak, zuzendu ditu enpresa eta herri administrazioentzat. Ildo horretan aipatzekoak dira, besteak beste, Euskal Autonomia Erkidegoko Emakumeentzako Ekintza Positiboko bigarren eta hirugarren Planaren Ebaluazio Orokorra; Etxeko tratu txarrak eta sexu erasoak jasaten dituzten emakumeei laguntza hobea emateko Erakunde arteko Hitzarmena hedatzeko eta gauzatzeko neurriak zenbateraino bete diren jakiteko ebaluazioa; eta Genero indarkeriaren alorrean lanean dabiltzan EAEko Emakume Elkarteei buruzko Azterketa. Berdintasunari buruzko hainbat doktorego tesi ari da zuzentzen, eta argitalpen akademiko ugari kaleratu ditu.


Lortu Realme X2 Pro inoiz baino merkeagoa | Gadgeten berriak\nRealme, Oppo konpainia filialak, bere gailuak merkatuan kalitate-preziorik merkeenetariko batzuk bezala kokatzen dituzten eskaintza bihotz geldiarazteko apustua egiten jarraitzen du. Hori gertatzen da noski Realme X2 Pro-rekin, duela gutxi aztertu dugun terminalarekin. eta merkatuaren goi mailako alternatiba oso interesgarri gisa kokatzen dela, ezaugarriei esker urteko gailu interesgarrienetako bat bihurtu zen. Urtarrilaren 13 honetan eskaintza berezi bat antolatuko da Realme X2 Pro merkatuan inoiz ikusi den preziorik onenean eros dezakezu, Galdu al zaizu?\nEz al duzu gehiago itxaron nahi eskaintza ikusteko? Beno egin klik hemen\nBeti bezala, ezaugarri hauek dituen terminal bati buruz jakin beharko genukeen lehenengo gauza bere zehaztapen teknikoak dira. Honetan Realme X2 Pro ez da ezer falta, besteak beste, eraginkortasun eta potentzia egiaztatutako Qualcomm Snapdragon 855+ prozesadorea baino ez dugu.\nErosketa esteka Erosi AliExpress-en\nOso nabarmena den beste alderdia berea da 6.5 ″ SuperAMOLED panela 20: 9 pantaila erlazioarekin eta bereizmen oso zabalarekin 2400 x 1080 FullHD + 90Hz-ko freskatze-tasarekin, zehaztapen hauekin merkatuan dauden gama altuko terminal askoren mailan dago zalantzarik gabe, baina ez da gauza bakarra, eta hori da Realme X2 Pro honek oso erreferentzia altuak eskaintzen dituen kamera bat ere badu. Hauek dira egiteko gai den argazki batzuk:\nHorretarako, atzealdean dituen lau sentsoreak erabiltzen ditu, lehenengoa estandarra 64 MP Samsung modeloak fabrikatutako GW1 f / 1.8 irekierarekin, handitze sentsore batekin lagunduta Teleargazkia 13 MP f / 2.5 irekierarekin eta Angelu Zabala 8 MP 2.2 irekierarekin. Erretratu efektuen argazkiekin laguntzeko, 2MP ToF sentsorea dugu, arloari eskainitakoa eta emaitza zehaztuagoa eskaintzen duena. Ezta atzean ere aurrean duen kamera, guztira 16 MP baino gutxiagorekin horregatik argazki atalean terminal ona dugu.\nErosi Realme X2 merkatuko preziorik onenean\nUrtarrilaren 13an ekitaldi berezi bat egingo da AliExpress-en, Realme X2 Pro-n, normalean batez besteko prezioa 460/470 dolar (422 euro) artean duena. 419,99 $ (376 euro) kostatuko da benetan eraispen prezioa zenbait eskandalu ezaugarri dituen terminal baterako. Zehazkiago esanda, 8GBko RAM bertsioa 128GBko memoriarekin eskuratzeko aukera izango dugu Brand Fest hori aliantzari esker gauzatuko da AliExpress x Realme.\nEz dira berri bakarra, Kontuan izan behar da terminal hau bi koloretan eskuratu dezakegula, bertsio urdinean zein bertsio zurian, zure gustuen eta lehentasunen araberakoa izango da. Abantaila gisa aipatu behar dugu eskaintza berezia ospatuko dela Realme Direct denda, Realme denda ofiziala AliExpress, beraz, kalitatezko produktu eta zerbitzu tekniko bat eskaintzen diguten berme guztiak izango ditugu. 1.000 unitate baino gehiago egongo dira erabilgarri, erabiltzaileek goi mailako gailurrera iristen den terminal indartsu honetara beldurrik gabe sar dezaten. Oraindik Realme marka ezagutzen ez baduzu, Androidsiseko lankideen berrikuspena aztertzea gomendatzen dizut.\nZalantzarik gabe, ezin izango duzu Realme X2 Pro hau erosteko eskaintza interesgarriagoa aurkitu, Galdu al zaizu?\nArtikuluaren bide osoa: Gadgeten berriak » General » Lortu Realme X2 Pro inoiz baino merkeago


Urtero apirilaren 15ean.\nNazioarteko Idazketa Zentroen Elkarteak (IWCA) idazketa zentroen komunitatea indartzeko balio du bere jarduera guztien bidez. Erakundeak IWCA Dissertation Research Grant beka eskaintzen du doktorego ikasleei zentroekin lotutako tesiak idazten lan egiten duten bitartean laguntzeko. Diru-laguntzarekin tesia eta doktoregoa amaitzeko lanean ari diren doktoregaietako kideek egindako gastuak finantzatu nahi dira. Funtsak bizi-gastuetarako erabil daitezke; hornidurak, materialak eta softwarea; bidaiatu ikerketa guneetara, ikerketak aurkeztera edo lanbideari dagozkion kongresu edo institutuetara joateko; eta hemen aipatzen ez diren beste helburu batzuk, ordea, graduondoko ikasle titulu baten laguntza. Onartutako liburuxka duten doktoregaiek eta liburuxkatik haratago ikerketa / idazketako edozein fasetan daudenak aurkeztera animatzen dira.\nDiru-laguntzaren jasotzaileek IWCAren $ 5000 txekea jasoko dute saridun gisa hautatutakoan.\nEskaera behar den epean aurkeztu beharko da IWCA kideen ataria. Aplikazio pakete osoek elementu hauek izango dituzte pdf fitxategi batean:\nDiru laguntzek eragingo dituzten elkarren onurei buruz batzordea saltzen duen diru-laguntzen egungo presidenteari zuzendutako aurkezpen gutuna. Zehatzago esateko, gutunak honako hau egin beharko luke:\nIkerketa Instituzionalen Batzordearen (IRB) edo beste etikako batzordearen onespenaren ebidentzia sartu. Prozesua duen erakunderen batekin afiliatuta ez bazaude, jo Beken eta Sarien Katedrarengana orientazioa lortzeko.\nProiektua osatzeko planen eskema\nBi erreferentzia gutun: bata tesiaren zuzendariaren eskutik eta bestea tesiaren batzordeko bigarren kidearena.\nBidali IWCAri, Diru-laguntzetarako Batzordeko presidentearen ardurapean, sortutako argitalpenen edo aurkezpenen kopiak\nBidali IWCA-rekin aurrerapen txostena, Beken Batzordeko presidentearen ardurapean, diru-laguntza jaso eta hamabi hilabeteko epean.\nProiektua amaitutakoan, bidali proiektuaren azken txostena eta egindako tesiaren PDFa IWCA Batzordeari, Beken Batzordeko presidentearen ardurapean.\nPentsa ezazu IWCAri atxikitako argitalpenetako batera onartutako ikerketan oinarritutako eskuizkribua bidaltzea: Writing Center aldizkaria, edo Peer Review. Prest zaitez editorearekin eta berrikuslearekin lan egiteko eskuizkribua berrikusteko balizko argitalpenerako\n2020: Jing zhang, "Idazketari buruz Txinan hizketan: Idazteko zentroek nola betetzen dituzte ikasle txinatarren beharrak?"\n2019: Lisa Bell, "L2 Idazleekin Tutoreak Andamioetarako Prestakuntza: Ekintza Ikerketa Idazteko Zentro Proiektua"\n2018: Lara Hauer, "Ikuspegi eleaniztunak idazle eleaniztunentzako tutoretza unibertsitateko idazketa zentroetan" eta Jessica Newman, "The Between Between: Listening with Difference with Community and University Writing Center Saioetan"\n2017: Katrina Bell, "Tutorea, irakaslea, jakintsua, administratzailea: egungo eta ikasle ohien goi mailako aholkularien pertzepzioak"


Nolako gizateria nahi dugu COVID-19aren ondoren? | Ikerbasque, Basque Foundation for Science\nCovid-19aren ondorengo mundua beste era batekoa izango da, eta horren kariaz, munduko gobernantzari buruz gogoeta egiteko eta klima-aldaketa, adimen artifiziala eta bestelako erronka berriei aurre egiteko prestatu behar dugu. Yustek herrialdeen gobernantzari zientzia gehitzeko premia eztabaidatzen du. Horrekin batera, “neuro-eskubideak” deritzenak proposatzen ditu, etorkizun hurbilean pribatutasun mentalaren galera zein giza-garuneko jardueraren gaineko behar ez bezalako beste esku-hartze batzuk saihesteko asmoz.\nRafa Yuste (Madril, 1963) munduan eragin handiena duten neurozientzialarietako bat da. Obamaren Administrazioak bultzatutako 'Brain' proiektuaren koordinatzailea da. Giza-garun osoaren mapa osatzea helburu duen ekimen hori XXI. mendeko zientzia eta teknologiaren erronkarik handiena da, adituen iritziz. 2019an, Ikerbasqueko Ikertzaile hautatu zuten, eta harez geroztik, lanean dihardu tarteka-marteka DIPCn (Donostia) eta Columbiako Unibertsitatean (AEB).\nWebinar grabazioa ikusi


Bettencourt-Saint-Ouen - Wikipedia, entziklopedia askea.\nBelloy-sur-Somme, Flixecourt, Saint-Ouen eta Vignacourt\n315 (%50.9) 304 (%49.1)\nBettencourt-Saint-Ouen Frantziako udalerria da, Somme departamenduan dagoena, Frantzia Garaia eskualdean. 2013an 516 biztanle zituen.\n2007an Bettencourt-Saint-Ouen udalerrian erroldatutako biztanleak 516 ziren. Familiak 181 ziren, horien artean 27 pertsona bakarrekoak ziren (18 bakarrik bizi ziren gizonak eta 9 bakarrik bizi ziren emakumeak), 63 seme-alabarik gabeko familiak ziren, 86 seme-alabak dituzten bikoteak ziren eta 5 seme-alabak dituzten guraso-bakarreko familiak ziren.\n2007an 198 etxebizitza zeuden, 189 familiaren etxebizitza nagusia ziren, 7 bigarren erresidentzia ziren eta 2 hutsik zeuden. 197 etxeak ziren eta 1apartamentu bat zen. 189 etxebizitza nagusietatik 163 bere jabearen bizilekua ziren, 23 alokairuan okupaturik zeuden eta 3 doan lagata zeuden; 7 etxek bi gela zituzten, 34 etxek hiru zituzten, 50 etxek lau zituzten eta 99 etxek bost zituzten. 146 etxek euren parking plaza propioa zuten azpian. 83 etxetan ibilgailu bat zegoen eta 91 etxetan bat baino gehiago zituzten.\nBettencourt-Saint-Ouen udalerriko biztanleria-piramidea 2009an .\n2007an lan egiteko adina zuten pertsonak 341 ziren, horien artean 264 aktiboak ziren eta 77 inaktiboak ziren. 264 pertsona aktiboetatik 234 lanean zeuden (137 gizon eta 97 emakume) eta 31 langabezian zeuden (7 gizon eta 24 emakume). 77 pertsona inaktiboetatik 16 erretiraturik zeuden, 25 ikasten zeuden eta 36 "bestelako inaktibo" gisa sailkaturik zeuden.\n2009an Bettencourt-Saint-Ouen udalerrian 200 unitate fiskal zeuden, 579 pertsonek osaturik. Pertsona bakoitzeko diru-sarrera fiskalaren mediana urteko 16.774 euro zen.\n2007an zeuden 9 komertzioetatik, 5 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen eta 1 ostalaritza eta jatetxe enpresa zen.\n2000. urtean Bettencourt-Saint-Ouen udalerrian 6 nekazaritza-ustiategi zeuden.\nVille-le-Marclet (1,8 km)\nFlixecourt (2,7 km)\nSaint-Léger-lès-Domart (3,6 km)\nBerteaucourt-les-Dames (3,9 km)\nBourdon (5,1 km)\nDomart-en-Ponthieu (5,5 km)\nSurcamps (5,6 km)\nYzeux (5,7 km)\nBNF: 15276584b (data)


Erosketa solidariora goaz! – Nuevo Estilo de Relaciones\nNergroup-en kanpaina: elikagaien bilketa gure erakunde guztietan\nCOVID-19ren ondorio lazgarrienen artean, elikagaiak errazten dituzten elkarteen laguntza jasotzeko betebeharra duten familien zoritxarreko gorakada dago. Aste zail hauetan eskaera kopurua biderkatzen ikusi dute; lanak gainezka egiten die eta bertako biltegiek egunero produktu gehiagoz hornituak izatea behar dute.\nErakunde horietako bat Nergroup-eko Gizartearekiko Konpromisoa lan taldearekin harremanetan jarri zen eta gure boluntarioak lanean jarri ziren, honako helburuak lortzeko erronkarekin:\n1. Gure erakundeen artean tona bat elikagai biltzea\n2. Pertsonek elikagaien bankuetara ekarpen ekonomikoak egitea.\n3. Enpresa hornitzaileak, laguntzaileak eta bezeroak ekimenean inplikatzea\nLehen asteak igarota, lehen ebaluazio bat ere egin dugu, eta zifrek oso emaitza onak ematen dizkigute. Bi tona elikagai baino gehiago bildu ditugu, pertsona askori eta beren erakundeei dohaintza ekonomikoak egin dizkiegu eta, are garrantzitsuagoa oraindik: domino-efektu solidarioarekin, laguntzak ematen ari gara, beste enpresa batzuk inplikatzea lortzen ari gara, eta, egunetik egunera, erakundeak eta lagunak gehiago dira, diruarekin, materialekin eta elikagaiekin laguntzen dutenak. Ner ingurunean lan egiten dugunontzat, elkartasun praktika hauek ez dira oparotasun jarduerak, derrigorrez egin beharrekoak baizik.\nBildutako elikagaiak eta dohaintzak ondorengo kolektiboen artean banatu dira, eta haiei ere eskerrak eta txaloak eman nahi dizkiegu egindako dedikazio eskuzabalagatik eta energiagatik:\nElikagaien bankuak Araban, Bizkaian, Errioxan, Gipuzkoan, Katalunian, eta Nafarroan\nKolonbiako Kontsulatua Iparraldean\nFamilia hartzaileak herri hauetan daude nagusiki: Azkoitia, Barakaldo, Bergara, Bilbo, Cascante, Donostia, Haro, Iruña-Iruñea, Guardia, Logroño, Montcada, Ordizia, Ortuella, Sant Just Desvern eta Tolosa.\nJakin badakigu pandemia honek familia askoren baldintzak zailtzen jarraituko dutela. Horregatik, partekatzen dugun sen onak zein bidezkoak lagunduta, Konpromiso Taldeak kanpaina honen garapena sustatzen eta koordinatzen jarraituko du ekainean zehar.\nEkimena babestu nahi baduzu, zure erakundean honelako kanpaina martxan jartzeko laguntza behar baduzu, jarri harremanetan gure koordinatzailearekin, Atzio Orexa: aorexa@nergroup.org.\nBERRIAK, Gizartearekiko Konpromisoa, PertsonakTagged bilketa, elikagaia, kanpaina